text: 39 “Amegbetɔvi, gblɔ nya ɖi ɖe Gog+ ŋu, eye nàgblɔ nɛ be, ‘Ale Afetɔ Dziɖulagã Yehowa gblɔe nye esi: “Oo Gog, metso ɖe ŋuwò, wò, Mesek kple Tubal-megãwo+ fe tatɔ.*2 Mana nàtrɔ, makplɔ wò, mana nàho tso keke dziehe+ ke ahakplɔ wò ava Israel towo dzi.3 Mafo wò dati si le miasi me na wò la wòage, eye mana wò aŋutrɔwo nage le ɖusi na wò.4 Àdze anyi ɖe Israel towo dzi,+ wò kple wò aʋakɔ blibo la kpakple dukɔ siwo le ŋuwò la. Matsɔ wò ana xe fonu ɖe sia ɖe fomevi kple gbemelãwo woaɖu.”’+5 “‘Àdze anyi ɖe gbe me,+ elabena nyee fo nu,’ Afetɔ Dziɖulagã Yehowa ye gblɔe.6 “‘Maɖo dzo ɖe Magog kple ame siwo ɖe dzi ɖi bɔkɔɔ le fukpowo dzi la,+ ne woadze sii be, nyee nye Yehowa.7 Mana woanya nye ŋkɔ kɔkɔe la le nye dukɔ Israel dome, eye nyemagaɖe mɔ woafo ɖi nye ŋkɔ kɔkɔe la azɔ o; ne dukɔwo nadze sii be nye, Yehowa,+ ye nye Kɔkɔetɔ le Israel.’+8 “‘Kpɔ ɖa! Egbɔna, eye wòle eme va ge,’ Afetɔ Dziɖulagã Yehowa ye gblɔe. ‘Esiae nye ŋkeke si ŋu mefo nu le.9 Ame siwo le Israel fe duwo me la ayi aɖafɔ aʋawɔnuwo atsɔ ado dzoe—akpoxɔnu suewo kple gãwo, da kple dati, kpowo* kple akplɔwo. Eye woatsɔ wo ado dzoe+ fe adre sɔŋ.10 Mahiã be woatsɔ nake tso gbe me alo afɔ nake le avewo me hã o, elabena aʋawɔnuwoe woatsɔ ado dzoe.’“‘Woalɔ ame siwo lɔa wofe nuwo tsã la fe nunɔamesiwo, eye woaha ame siwo haa wo tsã la,’ Afetɔ Dziɖulagã Yehowa ye gblɔe.11 “‘Gbe ma gbe la, mana ɖife Gog+ le Israel, ɖe mɔzɔlawo fe bali si le atsiafua fe ɣedzefe gome la me, ne wòaxe mɔ na ame siwo toa afi ma yina. Afi mae woaɖi Gog kple efe ameha blibo la ɖo, eye woayɔe be Hamon-Gog Bali.*+12 Israel fe afe la atsɔ ɣleti adre sɔŋ aɖi woe, be woana anyigba la ŋu nakɔ.+13 Anyigba la dzi tɔwo katãe aɖi wo, eye esia ana wofe ŋkɔ nade du le gbe si gbe mado kɔkɔ ɖokuinye,’+ Afetɔ Dziɖulagã Yehowa ye gblɔe.14 “‘Woaɖe amewo woanɔ tsatsam le anyigba la dzi ɣesiaɣi be woanɔ ame kuku siwo gakpɔtɔ ɖe anyigbaa dzi la ɖim, be anyigbaa ŋu nakɔ. Woadi wo ɣleti adre sɔŋ.15 Ne ame siwo le tsatsam le anyigba la dzi ke ɖe amefu aɖe ŋu la, woatu dzesi ɖe egbɔ. Eye ameɖilawo aɖii ɖe Hamon-Gog Bali la me.+16 Du aɖe anɔ afi ma si woayɔ be Hamona.* Eye woakɔ anyigba la ŋu.’+17 “Ke wò, amegbetɔvi, ale Afetɔ Dziɖulagã Yehowa gblɔe nye esi: ‘Gblɔ na xe ɖe sia ɖe fomevi kple gbemelãwo katã be, “Milɔ hoo miava. Miva fo fu ɖe nye vɔsa si mele dzadzram ɖo na mi la gbɔ, vɔsa gãe wòanye le Israel towo dzi.+ Miaɖu lã ano ʋu.+18 Miaɖu kalẽtɔwo fe lã, eye miano amegã siwo le anyigba dzi fe ʋu—agbowo, alẽwo, gbɔ̃wo kple nyitsuwo—wo katã wonye lã damiwo tso Basan.19 Miaɖu nye vɔsalã si medzra ɖo na mi la fe ami aɖi fo, eye miano efe ʋu kakaka amu.”’20 “‘Matsɔ sɔwo kple sɔdolawo, kalẽtɔwo kple aʋawɔla vovovoawo katã aɖo kplɔ̃e na mi miaɖu aɖi fo,’+ Afetɔ Dziɖulagã Yehowa ye gblɔe.21 “‘Maɖe nye ŋutikɔkɔe afia le dukɔwo dome, eye dukɔwo katã akpɔ ʋɔnu si medrɔ̃, kple nye ŋusẽ* si meɖe fia le wo dome la.+22 Tso gbe ma gbe la, Israel fe afe la adze sii be, nyee nye Yehowa wofe Mawu.23 Eye dukɔwo adze sii be, Israel fe afe la fe vodada tae woyi aboyo me ɖo, elabena womewɔ nutefe nam o.+ Eya ta meɣla nye ŋkume ɖe wo,+ eye metsɔ wo de asi na wofe futɔwo, ale be wo katã wotsi yi nu.+24 Wofe nu makɔmakɔ wɔwɔwo kple wofe dzidadawo nue mewɔ nu ɖe wo ŋu ɖo, eye meɣla nye ŋkume ɖe wo.’25 “Eya ta ale Afetɔ Dziɖulagã Yehowa gblɔe nye esi: ‘Makplɔ Yakob fe aboyomewo agbɔe,+ eye makpɔ nublanui na Israel fe afe blibo la;+ eye maʋli nye ŋkɔ kɔkɔe la ta vevie.+26 Ne wobɔbɔ wo ɖe anyi le wofe nutefemawɔmawɔ ɖe ŋunye ta vɔ megbe la,+ woanɔ wofe anyigba dzi dedie, eye ame aɖeke mado voɖi na wo o.+27 Ne mekplɔ wo tso dukɔwo dome gbɔe, eye mefo wo nu fu tso wofe futɔwo fe anyigba dzi la,+ ekema makɔ ɖokuinye ŋu le wo dome le dukɔ geɖewo ŋkume.’+28 Ne mena woɖe aboyo wo yi dukɔwo me, eye megakplɔ wo katã gbɔe va woawo ŋutɔ fe anyigba dzi, eye nyemegblẽ wo dometɔ aɖeke ɖe afi ma o la, ekema woadze sii be, nyee nye Yehowa wofe Mawu.+29 Nyemagaɣla nye ŋkume ɖe Israel fe afe la azɔ o,+ elabena matrɔ nye gbɔgbɔ akɔ ɖe wo dzi,’+ Afetɔ Dziɖulagã Yehowa ye gblɔe.”


c: text/html

text: 20 Le kwasiɖaa fe ŋkeke gbãtɔ dzi la, Maria Magdalatɔ yi yɔdoa* to le ŋdi kanya,+ esi xexea me mekpɔ kɔ haɖe o, eye wòkpɔ be womli kpe la ɖa xoxo le yɔdoa* nu.+2 Eya ta efu du va Simon Petro kple nusrɔ̃la kemɛ, si gbɔ Yesu melɔ̃a nu le o+ la gbɔ, eye wògblɔ na wo be: “Wokɔ Afetɔ la dzoe le yɔdoa me,+ eye míenya afi si wodae ɖo o.”3 Eya ta Petro kple nusrɔ̃la kemɛa dze mɔ ɖo ta yɔdoa gbɔ.4 Wo ame evea de afɔ du me, ke nusrɔ̃la kemɛa fe afɔ tsɔ wu Petro tɔ, eye wòtre yɔdoa gbɔ ɖoɖo.5 Esi wòdo kɔ ɖa la, ekpɔ be aklalaawo le eme,+ gake mege ɖe eme o.6 Simon Petro hã le eyome va ɖo, eye wòge ɖe yɔdoa me. Eye wòkpɔ aklalaawo le eme.7 Avɔ si wotsɔ bla ta nɛ hã le eme, gake mele aklalaawo gbɔ o, ke boŋ wofoe da ɖe afi bubu.8 Eya ta nusrɔ̃la si tre yɔdoa gbɔ ɖoɖo la hã ge ɖe eme azɔ, eye wòkpɔe, eye wòxɔe se.9 Elabena womekpɔ se ŋɔŋlɔ la gɔme haɖe be ele be wòafɔ tso ku me o.+10 Ale nusrɔ̃laawo gbugbɔ yi wofe afewo me.11 Ke Maria ya kpɔtɔ le tsitre ɖe yɔdoa to le avi fam. Esi wòle avia fam la, edo kɔ ɖa be yeakpɔ yɔdoa me,12 eye wòkpɔ mawudɔla eve+ le awu ɣiwo me, ɖeka le afi si Yesu mlɔ la fe tade, eye evelia le efe afɔde.13 Eye wobiae be: “Nyɔnu, nu ka tae nèle avi fam?” Eɖo eŋu na wo be: “Wokɔ nye Afetɔ la dzoe, gake nyemenya afi si wotsɔe yi ɖada ɖo o.”14 Esi wògblɔ nya siawo vɔ la, etrɔ, eye wòkpɔ Yesu wòtɔ ɖe afi ma, ke mekpɔe dze sii be Yesue o.+15 Yesu biae be: “Nyɔnu, nu ka tae nèle avi fam? Ame ka dim nèle?” Esi wòsusu be abɔdzikpɔlae ta la, egblɔ nɛ be: “Afetɔ, ne wòe kɔe dzoe la, ekema gblɔ afi si nètsɔe da ɖo la nam, ne mayi aɖakɔe.”16 Yesu yɔe be: “Maria!” Etrɔ eye wòyɔe le Hebrigbe me be: “Raboni!” (si gɔmee nye “Nufiala!”)17 Yesu gblɔ nɛ be: “Dzudzɔ kuku ɖe ŋunye, elabena nyemekpɔ yi Fofo la gbɔ haɖe o. Ke yi nɔvinyewo gbɔ,+ eye nàgblɔ na wo be, ‘Meyina Fofonye+ kple mia Fofo, nye Mawu+ kple mia Mawu la gbɔ.’”18 Maria Magdalatɔ la va gblɔ na nusrɔ̃lawo be: “Mekpɔ Afetɔ la!” Eye wògblɔ nya siwo wògblɔ nɛ la na wo.+19 Le ŋkeke ma, si nye kwasiɖaa fe ŋkeke gbãtɔ, fe fiẽ me, esi nusrɔ̃lawo le vɔvɔ̃m na Yudatɔwo ta la, wotu ʋɔtruawo le afi si wole, gake Yesu va tsi tsitre ɖe wo dome, eye wògblɔ na wo be: “Ŋutifafa na mi.”+20 Esi wògblɔ esia vɔ la, etsɔ efe asiwo kple axadame fia wo.+ Ale nusrɔ̃lawo kpɔ dzidzɔ le esi wokpɔ Afetɔ la ta.+21 Yesu gagblɔ na wo be: “Ŋutifafa na mi.+ Abe ale si ko Fofo la dɔm ene la,+ nye hã mele mia dɔm.”+22 Esi wògblɔ esia la, egbɔ ɖe wo dzi, eye wògblɔ na wo be: “Mixɔ gbɔgbɔ kɔkɔe.+23 Ne mietsɔ amewo fe nu vɔ̃wo ke wo la, ekema wotsɔ wo ke wo; gake ame siwo fe nu vɔ̃wo mietsɔ ke o la, wometsɔ wo ke wo o.”24 Ke Toma,+ si nye Ame Wuieveawo dometɔ ɖeka, ame si woyɔna be Venɔvi la, menɔ wo dome esime Yesu va o.25 Eya ta nusrɔ̃la bubuawo gblɔ nɛ be: “Míekpɔ Afetɔ la!” Ke egblɔ na wo be: “Ne nyemekpɔ gatagbadzɛbiawo tefe le efe asiwo me, eye metsɔ nye asibidɛ fo ɖe gatagbadzɛbiawo tefe, eye metsɔ nye asi fo ɖe efe axadame o la,+ nyemaxɔe ase akpɔ o.”26 Ke le ŋkeke enyi megbe la, efe nusrɔ̃lawo gale xɔ me, eye Toma hã le wo dome. Togbɔ be ʋɔtruawo le tutu hã la, Yesu va tsi tsitre ɖe wo dome hegblɔ be: “Ŋutifafa na mi.”+27 Eye wògblɔ na Toma be: “Ƒo wò asibidɛ ɖe afii, eye nàkpɔ nye asiwo, tsɔ wò asi fo ɖe nye axadame, dzudzɔ ɖikeke ne nàxɔ se.”28 Toma ɖo eŋu nɛ be: “Nye Afetɔ kple nye Mawu!”29 Yesu gblɔ nɛ be: “Esi nèkpɔm tae nèxɔe sea? Dzidzɔtɔwoe nye ame siwo mekpɔa nu hafi xɔna sena o.”30 Le nyatefe me la, Yesu wɔ dzesi bubu geɖewo le efe nusrɔ̃lawo ŋkume, siwo womeŋlɔ ɖe agbalẽ xatsaxatsa sia me o.+31 Ke woŋlɔ esiawo ɖi, ne miaxɔe ase be Yesue nye Kristo la, Mawu fe Vi la, eye esi miexɔe se ta la, miakpɔ agbe to efe ŋkɔ la dzi.+

robotstxt: allowed

filter: keep


text: 23 Nya ɖe Tiro ŋu:+Mi Tarsis+ tɔdziʋuwo, mifu asi nu!Elabena wotsrɔ̃ tɔdziʋudzefe la, afi ma yiyi megali o.Wosee le Kitim-nyigba+ dzi ke.2 Mi futatɔwo, mizi ɖoɖoe.Sidon-sitsala+ siwo toa atsiafu dzi la yɔ mewò taŋ.3 Wotsɔ Sihor*+ fe agblemenukuwoKple Nil fe nuŋeŋewo, siwo nye adzɔnuwo, to tsi geɖewo dzi,Wohe dukɔwo fe viɖewo vɛ.+4 Oo Sidon, ŋu nekpe wò, wò atsiafu fe mɔ́ sesẽ,Elabena atsiafu la gblɔ be:“Nyemelé ku o, nyemedzi vi o,Nyemenyi ɖekakpuiwo alo ɖetugbuiwo* wotsi o.”+5 Amewo ase veve vevie le nya si woase tso Tiro+ ŋu,Abe ale si wònɔ esi wose nu si dzɔ ɖe Egipte+ dzi ene.6 Mitso fu yi Tarsis!Mi futatɔwo, mifa konyi vevie!7 Miafe du si tsoa aseye tso gbe aɖe gbe ke, tso blema ke, lae nye esia?Efe afɔwo kplɔnɛ dea keke didife ʋĩi ke tsã wòɖanɔa afi ma.8 Ame kae ɖo nu sia ɖe Tiro ŋu,Eya, si ɖɔa fiakuku na ame,Si fe asitsalawo nye amegãwo,Si fe nudzralawo nye bubumewo le anyigba dzi katã?+9 Aʋakɔwo fe Yehowa ŋutɔe ɖoeBe yeaɖi gbɔ efe dada kple atsyɔ̃ɖoɖowo katãNe yeado vlo ame siwo katã ŋu wodea bubui le anyigba bliboa dzi.+10 Oo, Tarsis vinyɔnu, gbagba ɖe wò anyigba dzi abe Nil-tɔsisi ene.Tɔdziʋudzefe aɖeke megali o.+11 Edo efe asi ɖe atsiafu dzi;Eʋuʋu fiaɖufewo.Yehowa ɖe gbe be woatsrɔ̃ Foinike fe mɔ́ sesẽwo keŋkeŋ.+12 Eye wògblɔ be: “Mègatso aseye azɔ o,+Wò Sidon ɖetugbui leafe si wote ɖe anyi,Tso, nàtso fu ayi Kitim.+Màkpɔ gbɔdzɔe le afi ma hã o.”13 Kpɔ Kaldeatɔwo+ fe anyigba la ɖa!Esiae nye dukɔ la—ke menye Asiria+ ye o—Woawoe wɔe wòzu gbemelãwo nɔfe.Wotu dudzidzelawo fe xɔ tsralawo,Eye wogbã wofe mɔ́ sesẽwo+ fu anyi,Ale wòzu glikpo.14 Mi Tarsis tɔdziʋuwo, mifa avi sesĩe,Elabena wogbã miafe mɔ́ sesẽ la.+15 Ɣemaɣi la, woaŋlɔ Tiro be fe blaadre sɔŋ,+ si nye fia fe agbenɔfe.* Le fe blaadre la fe nuwuwu la, ava eme na Tiro, abe gbolo si ŋu wole ha dzim ɖo ene be:16 “Oo, gbolo si woŋlɔ be, tsɔ kasaŋku ɖe asi nàtsa le dua me godoo.Ƒo kasaŋku la aɖaŋutɔe;Dzi ha geɖe,Ale be woaɖo ŋku dziwò.”17 Le fe blaadre la fe nuwuwu la, Yehowa atrɔ ɖe Tiro ŋu, eye Tiro agadze efe gbolohoxɔxɔ gɔme, eye wòawɔ gbolo kple xexea me fiaɖufe siwo katã le anyigba dzi.18 Ke efe viɖe kple efe gboloho la azu nu kɔkɔe na Yehowa. Womadzrae ɖo o, eye womali kɔe ɖi o, elabena efe gboloho la azu ame siwo le Yehowa ŋkume la tɔ, ne woaɖu nu aɖi fo, eye woado awu nyuiwo.+


text:
NOVEMBER (ADEƐMEKPƆXE) 27, 2015
RUSSIA
Ʋɔnudrɔ̃la La Gli Taganrog Kodzoɖoɖo La
Le egbe ŋdi la, Ʋɔnudrɔ̃la Vasyutchenko ɖe gbefã vevi aɖe na ame siwo sɔ gbɔ ɖe kodzoɖofea taŋtaŋ la be yemekpɔ wu yefe nyametsotsoa nu o, eya ta yegli kodzoa da ɖe Dzoɖagbe, November (Adeɛmekpɔxe) 30, ŋdi ga 10 kple afã dzi, le Moscow Ƒe Game nu. Ke hã, eka ɖe edzi na vavalawo be yeatso nya me le Dzoɖagbe.
Le nya sia si tɔgbi womedrɔ̃ le egbegbe Russia kpɔ o me la, woate ŋu ado fe gbogbo aɖe na ame siwo ŋuti wotsɔ nya ɖo la ahalé wo ade ga le esi wode Kristotɔwo fe subɔsubɔwɔnawo ta.
Taganrog-dua Ƒe Ʋɔnudrɔ̃fe fe adrɛs lae nye 347939, g. Taganrog, ul. Chucheva, d. 42/2.


text:
TA 4
‘Ŋusẽ Gã Le Yehowa Si’
1, 2. Nu wɔnuku kawo tefee Eliya kpɔ va yi, gake nu wɔdɔɖeamedzi kawoe wòkpɔ esime wònɔ agado me le Xoreb-to dzi?
ELIYA kpɔ nu wɔnukuwo tefe kpɔ. Ekpɔ etefe akpaviãwo tsɔ nuɖuɖu vɛ nɛ zi eve gbesiagbe esime wòsi va be. Ekpɔ etefe be wɔze kple amigoe aɖe meɖi gbɔlo o le dɔŋɔli didi aɖe. Ekpɔe kpɔ gɔ̃ hã be dzo ge tso dzifo le efe gbedodoɖa ŋuɖoɖo me. (Fiawo I, ta 17, 18) Ke hã Eliya mekpɔ nusi gbɔna dzɔdzɔ ge fifia ya tɔgbe aɖeke tefe kpɔ o.
2 Esi wòbɔbɔ ɖe agado aɖe nu le Xoreb-to dzi la, ekpɔ nu wɔdɔɖeamedzi vovovowo. Gbã la, ya fo. Anye be eɖi hoo ŋutɔ, elabena enu sẽ ale gbegbe be towo me fe eye agakpewo gbã gudugudu. Emegbe anyigba ʋuʋu sesĩe, ale be wòɖe ŋusẽ triakɔ siwo xaxa ɖe anyigba tume la ɖe go. Emegbe dzo bi. Esi wòbi to nutoa me va yina la, anye be Eliya se efe dzoxɔxɔ sẽŋu la.—Fiawo I, 19:8-12.
“Kpɔ ɖa, Yehowa va tso me yi”
3. Mawu fe nɔnɔme ka fe kpeɖodzi tefee Eliya kpɔ, eye afikae míate ŋu akpɔ nɔnɔme sia ke fe kpeɖodziwo le?
3 Nu ɖeka aɖe dze le nu vovovo siwo Eliya kpɔ la katã ŋu—wonye Yehowa Mawu fe ŋusẽ gã la fe ɖeɖefiawo. Gake mehiã be míakpɔ nukunu aɖe tefe hafi adze sii be ŋusẽ le Mawu si o. Edze fã míekpɔna bɔbɔe. Biblia gblɔ na mí be nuwɔwɔwo ɖoa kpe Yehowa fe “ŋusẽ mavɔmavɔ kple mawunyenye” dzi. (Romatɔwo 1:20) Wò ya bu alesi dzi kea dzo mia eye dziɖegbe ʋuʋua amee le ahom me, alesi tsitsetse gãwo kɔna ɖe anyi bababa le atsyɔ̃ɖoɖo mee, kple alesi gbegbe dziŋgɔli gbahoo la yɔ fũ kple ɣletiviwo nukutɔe la ŋu kpɔ! Ðe mèkpɔa Mawu fe ŋusẽ le nukpɔkpɔ siawo me oa? Ke hã ame ʋɛ aɖewo koe lɔ̃ ɖe edzi ŋutɔŋutɔ egbea be ŋusẽ le Mawu si. Eye amesiwo si nukpɔsusu nyui le le eŋuti la gale ʋɛ wu kura. Gake Mawu fe nɔnɔme sia gɔmesese ana míakpɔ susu geɖe siwo ta wòle be míate ɖe Yehowa ŋu ɖo. Le agbalẽa fe akpa sia la, míasrɔ̃ nu tsitotsito tso Yehowa fe ŋusẽ si ɖeke mesɔ kplii o ŋu.
Yehowa fe Nɔnɔme Vevi Aɖee Wònye
4, 5. (a) Ƒomedodo kae le Yehowa fe ŋkɔ kple efe ŋusẽ dome? (b) Nukata wòsɔ be Yehowa tia nyitsu tsɔ wɔ kpɔɖeŋu na efe ŋusẽ?
4 Yehowa fe ŋusẽ tɔgbe aɖeke meli o. Yeremya 10:6 gblɔ be: “Yehowa, ame aɖeke mede nuwò o, èlolo, eye wò ŋusẽ na wò ŋkɔ lolo.” De dzesii be fomedodo le ŋusẽ kple Yehowa fe ŋkɔ dome. Ðo ŋku edzi be edze fãa be ŋkɔ sia gɔmee nye “Enaa Wòvaa Eme.” Nu kae na Yehowa tea ŋu wɔa nu sia nu si wòdi be yeawɔ ale be wòva zua nusianu si dze eŋu? Ðekae nye ŋusẽ. Ẽ, seɖofe meli na Yehowa fe nuwɔwɔŋutete o, eye seɖofe meli na efe lɔlɔ̃nu wɔwɔ o. Ŋusẽ sia nye efe nɔnɔme veviawo dometɔ ɖeka.
5 Esi wònye be míate ŋu ase ŋusẽ si gbegbe le Yehowa si gɔme o ta la, ewɔa kpɔɖeŋuwo be woakpe ɖe mía ŋu. Abe alesi míekpɔe ene la, etsɔ nyitsu wɔ kpɔɖeŋu na efe ŋusẽ. (Xezekiel 1:4-10) Kpɔɖeŋua sɔ ŋutɔ, elabena nyitsu kura gɔ̃ hã nye lã klitsu sẽŋu aɖe. Ne amesiwo nɔ Palestina le Biblia fe ɣeyiɣiwo me do go lã si sesẽ wui kpɔ hã la, ke mebɔ o. Gake wonya nyitsu fomevi aɖe si ɖi vɔvɔ̃ wu ya—eyae nye gbenyitsu alo tò fomevi aɖe, si woyɔna le Eŋlisigbe me be aurochs, si tɔgbe megali o ɣeyiɣi didi aɖee nye esia. (Hiob 39:9-12) Roma Fiagã Julius Caesar gblɔ kpɔ be nyitsu siawo fe lolome de sɔsɔ ge kple atiglinyiwo. Eŋlɔ be: “Wofe ŋusẽ tri akɔ, eye wofua du etefe mekɔ o.” Kpɔ alesi ne ètsi tre ɖe lã sia xa nàkpɔ ɖokuiwò sue ahabui be yele beli ɖa!
6. Nukatae wònye Yehowa koe woyɔna be “Ŋusẽkatãtɔ”?
6 Nenema ke amegbetɔ fe lolome kple ŋusẽ meɖi naneke kura o ne wotsɔe sɔ kple Mawu ŋusẽtɔ, Yehowa. Ðeko dukɔ sesẽwo gɔ̃ hã le nɛ abe ʋuʋudedi ko le nudanu ŋu ene. (Yesaya 40:15) Nuwɔwɔ aɖeke mele abe Yehowa ene o, seɖofe mele Yehowa fe ŋusẽ ŋu o, elabena eya ɖeka koe woyɔna be “Ŋusẽkatãtɔ.” * (Nyaɖeɖefia 15:3) Yehowa fe “alɔkame sesẽ” eye “ŋusẽ geɖe” le esi. (Yesaya 40:26) Eyama gbɔe ŋusẽ gbogbo aɖe si mevɔna gbeɖegbeɖe o tsona. Mexɔa ŋusẽ tsoa ame alo nu bubu aɖeke gbɔ o, elabena ‘Mawu tɔe nye ŋusẽ.’ (Psalmo 62:12) Gake nuka dzie Yehowa zãa efe ŋusẽ tonɛ?
Alesi Yehowa Zãa Efe Ŋusẽe
7. Nukae nye Yehowa fe gbɔgbɔ kɔkɔe la, eye nukae dze le gbegbɔgblɔ gbãtɔ siwo me woŋlɔ Biblia ɖo me nya siwo wozã nɛ me?
7 Gbɔgbɔ kɔkɔe tsoa Yehowa gbɔ fũ, mavɔmavɔe. Enye Mawu fe ŋusẽ si wòzãna le dɔwɔwɔ me. Le nyatefe me la, woyɔe le Mose I, 1:2 le New World Translation me be Mawu fe “dɔwɔŋusẽ.” Le tefe bubuwo la, woate ŋu aɖe Hebri kple Hela gbe me nya siwo wozã na “gbɔgbɔ” gɔme be “yafofo,” “ŋɔtimegbɔgbɔ,” “ya ʋuduʋudu.” Nyagɔmeɖegbalẽŋlɔlawo gblɔ be gɔmesese si dze le gbegbɔgblɔ gbãtɔ siwo me woŋlɔ Biblia ɖo me nya siwo wozã mee nye ŋusẽ makpɔmakpɔ aɖe fe dɔwɔwɔ. Míate ŋu akpɔ Mawu fe gbɔgbɔ la kple ŋku o, abe alesi míate ŋu akpɔ yafofo o ene, gake efe nuwɔwɔwo nye nu ŋutɔŋutɔwo eye ŋku kpɔa wo.
8. Aleke woyɔ Mawu fe gbɔgbɔa le kpɔɖeŋunyagbɔgblɔ me le Biblia mee, eye nukatae nusiwo wotsɔe sɔ kplii la sɔ?
8 Naneke meli si ŋu Mawu fe gbɔgbɔ kɔkɔea mete ŋu trɔna ɖo o. Yehowa ate ŋu azãe atsɔ awɔ nusianu si wòɖo ɖe tame. Eyata esɔ ŋutɔ be le Biblia me la, woyɔ Mawu fe gbɔgbɔa le kpɔɖeŋunyagbɔgblɔ me be efe “asibide,” efe “asi sesẽ,” alo efe “abɔ, si wodo ɖe dzi.” (Luka 11:20; Mose V, 5:15; Psalmo 8:4) Abe alesi amegbetɔ ate ŋu azã efe asi atsɔ awɔ dɔ siwo bia ŋusẽ alo esiwo bia beléle tɔxɛ ene la, nenema ke Mawu ate ŋu azã efe gbɔgbɔa atsɔ awɔ efe tameɖoɖo ɖesiaɖe dzii—eɖanye atɔm siwo le sue ale gbegbe loo, alo Ƒudzĩa me mama loo, alo nana be fe alafa gbãtɔ me Kristotɔwo nado gbe bubuwo o.
9. Aleke gbegbe Yehowa fe dziɖuŋusẽ keke tae?
9 Yehowa gazãa efe ŋusẽ le Xexeame Katã fe Dziɖulagã nyenye me. Àte ŋu akpɔe ɖa le susu me be nuwɔwɔ nyanu siwo ŋu ŋutete le miliɔn tefe miliɔn nanewo le tewò, eye wole klalo be yewoawɔ wò gbe dzia? Dziɖuŋusẽ mae le Yehowa si wòzãna. Esubɔla amegbetɔ, siwo wotsɔna sɔna kple aʋakɔ zi geɖe le Ŋɔŋlɔawo me la le esi. (Psalmo 68:12; 110:3) Gake amegbetɔ nye nuwɔwɔ beli, ne wotsɔe sɔ kple mawudɔla. Kpɔe ɖa ko, be esi Asiria-ʋakɔa va dze Mawu fe amewo dzi la, mawudɔla ɖeka hɔ̃ koe wu asrafo mawo dometɔ 185,000 le zã ɖeka me! (Fiawo II, 19:35) ‘Ŋusẽ triakɔ’ le mawudɔlawo si.—Psalmo 103:19, 20.
10. (a) Nukatae woyɔa Ŋusẽkatãtɔ la be aʋakɔwo fe Yehowa ɖo? (b) Amekae nye Yehowa fe nuwɔwɔwo katã dometɔ sesẽtɔ kekeake?
10 Mawudɔla nenie li? Nyagblɔɖila Daniel kpɔ dzifo fe ŋutega aɖe si me wòkpɔ gbɔgbɔ me nuwɔwɔ siwo wu miliɔn 100 le be wole Yehowa fe fiazikpuia ŋgɔ, gake naneke meli si fia be mawudɔla siwo wowɔ katãe nye ema wòkpɔ o. (Daniel 7:10) Eyata ate ŋu anye be mawudɔla alafa miliɔn geɖe ye li. Eyatae woyɔa Mawu be aʋakɔwo fe Yehowa ɖo. Dzesideŋkɔ sia fia ŋusẽ gã fe ɖofe si wòle, si nye mawudɔla sesẽwo fe ha gã si le ɖoɖo nu la fe Aʋafia. Etsɔ ame ɖeka, si nye efe Tenuvi, amesi nye “nuwɔwɔwo katã fe ŋgɔgbevi” la, ɖo gbɔgbɔ me nuwɔwɔ siawo katã nu. (Kolosetɔwo 1:15) Esi Yesu nye mawudɔla gãtɔ—si nye mawudɔlawo, serafiwo, kple kerubiwo katã fe tatɔ—ta la, eyae nye Yehowa fe nuwɔwɔwo katã fe sesẽtɔ kekeake.
11, 12. (a) Mɔ kawo nue Mawu fe nya la sẽa ŋu le? (b) Ðase kae Yesu ɖi le nusiwo gbegbe Yehowa fe ŋusẽ te ŋu wɔna ŋu?
11 Yehowa gazãa efe ŋusẽ le mɔ bubu nu. Hebritɔwo 4:12 gblɔ be: “Mawu fe nya la le agbe, eye wòsẽa ŋu.” Èdze si ŋusẽ si gbegbe le Mawu fe nya, alo gbedasi si tso gbɔgbɔ me, si ta wokpɔ wòle Biblia me fifia la ŋua? Ate ŋu ado ŋusẽ mí, atu míafe xɔse ɖo, eye wòakpe ɖe mía ŋu míawɔ tɔtrɔ blibowo le mía ɖokui me. Apostolo Paulo xlɔ̃ nu haxɔsetɔwo le amesiwo nɔa agbe fafãwo ŋu. Egblɔ kpee be: “Nenem mia dome ame aɖewo nɔ tsã.” (Korintotɔwo I, 6:9-11) Ẽ, “Mawu fe nya” kpɔ ŋusẽ ɖe wo dzi eye wòkpe ɖe wo ŋu wowɔ tɔtrɔ.
12 Yehowa fe ŋusẽ tri akɔ ŋutɔ eye alesi wòzãnɛ wɔa dɔ ale gbegbe be naneke mate ŋu axe mɔ nɛ o. Yesu gblɔ be: “Mawu gbɔ la woate ŋu awɔ nusianu.” (Mateo 19:26) Tameɖoɖo kawo ŋue Yehowa zãa efe ŋusẽ ɖo?
Ŋusẽ Zazã si Wotsɔa Tameɖoɖo Fiaa Mɔe
13, 14. (a) Nukatae míate ŋu agblɔ be Yehowa menye ŋusẽtsofe dzro aɖe ko si si amenyenye mele o? (b) Mɔ kawo nue Yehowa zãa efe ŋusẽ le?
13 Yehowa fe gbɔgbɔa sẽ ŋu sasasã wu ŋutilãmeŋusẽ ɖesiaɖe; eye Yehowa menye ŋusẽ dzro aɖe ko si si amenyenye mele o, menye ŋusẽtsofe aɖe ko wònye o. Enye Mawu si si amenyenye le eye ezãa efe ŋusẽ ɖe ɖoɖo blibo nu. Gake nukae ʋãnɛ hafi wòzãnɛ?
14 Abe alesi míava kpɔe ene la, Mawu zãa efe ŋusẽ tsɔ wɔa nui, etsɔnɛ tsrɔ̃a nui, etsɔnɛ kpɔa ame tae, eye wògatsɔnɛ ɖɔa nu ɖoe hã—kpuie ko la, etsɔnɛ wɔa nusianu si sɔ ɖe efe tameɖoɖo debliboawo nu. (Yesaya 46:10) Le go aɖewo me la, Yehowa zãa efe ŋusẽ tsɔ ɖea efe amenyenye kple efe dzidzenuwo fe akpa veviwo fiana. Ƒo wo katã ta la, ezãa efe ŋusẽ be yefe lɔlɔ̃nu nava eme—be wòaʋli yefe dziɖulanyenye ta ahakɔ yefe ŋkɔ kɔkɔea ŋu to Mesia Fiaɖufea dzi. Naneke mate ŋu ado kplamatse tameɖoɖo sia me vava gbeɖe o.
15. Tameɖoɖo si ku ɖe Yehowa subɔlawo ŋu ka ŋue wòzãa efe ŋusẽ ɖo, eye aleke wòɖee fia le Eliya gomee?
15 Yehowa gazãa efe ŋusẽ wòɖea vi na mí ame ɖekaɖekawo. Se nya si Kronika II, 16:9 (NW) gblɔ ɖa, be: “Yehowa ya la, efe ŋkuwo le tsatsam le anyigba blibo la dzi be yeaɖe yefe ŋusẽ afia ɖe amesiwo ku ɖe eŋu kple wofe dzi blibo la nu.” Nusi tefe Eliya kpɔ, si míegblɔ le ta sia fe gɔmedzedze, nye efe kpɔɖeŋu ɖeka. Nukatae Yehowa ɖe efe ŋusẽ triakɔ ma gbegbe fia? Nya lae nye be Fianyɔnu vɔ̃ɖi Izebel ka atam be yeana woawu Eliya. Nyagblɔɖila la nɔ sisim ɖe efe agbe ta. Esee le eɖokui me be yetsi asi, enɔ vɔvɔ̃m, eye dzi ɖe le efo—abe ɖe dɔ sesẽ siwo katã wòwɔ la zu dzodzro ene. Be Yehowa nafa akɔ na ŋutsu sia si tɔtɔ la, ehe Eliya fe susu yi ŋusẽ si gbegbe le esi la dzi. Yafofoa, anyigbaʋuʋua, kple dzobibia ɖee fia be Amesi tri akɔ wu amesiame le xexeame katã la li kple Eliya. Esi Mawu ŋusẽkatãtɔ la le efe akpa dzi la, Izebel fe nukae atso dzika fo nɛ?—Fiawo I, 19:1-12. *
16. Nukatae míate ŋu akpɔ akɔfafa ne míede ŋugble le Yehowa fe ŋusẽ gã la ŋu?
16 Togbɔ be fifia meganye Yehowa fe nukunuwo wɔɣi o hã la, alesi Yehowa le metrɔ tso Eliya ŋɔli o. (Korintotɔwo I, 13:8) Egadi vevie egbea hã abe tsã ene be yeazã yefe ŋusẽ ɖe amesiwo lɔ̃nɛ la ta. Nyatefee wònye be ele tefe kɔkɔ aɖe ŋutɔ le gbɔgbɔ me nutome, gake mele adzɔge ʋĩ tso mía gbɔ o. Seɖofe meli na efe ŋusẽ o, eyata enɔfe fe didime menye kuxi kura o. Ke boŋ “Yehowa tsɔ ɖe amesiwo katã yɔnɛ . . . la gbɔ.” (Psalmo 145:18) Gbeɖeka esi nyagblɔɖila Daniel nɔ biabiam be Yehowa nakpe ɖe ye ŋu la, mawudɔla aɖe va do hafi wòwu gbedodoɖaa nu gɔ̃ hã! (Daniel 9:20-23) Naneke mate ŋu axe mɔ na Yehowa be wòado kpo kpekpeɖeŋu nana amesiwo lɔ̃nɛ kple ŋusẽ dodo wo o.—Psalmo 118:6.
Ðe Womate Ŋu Ate Ðe Mawu Ŋu O le Efe Ŋusẽ Ta?
17. Gɔmesese ka nue Yehowa fe ŋusẽ na vɔvɔ̃ ɖoa mí le, gake vɔvɔ̃ ka fomevie meɖoa mí le eta o?
17 Ðe wòle be míavɔ̃ na Mawu le efe ŋusẽ ta? Ele be míaɖo eŋu be ẽ kple ao. Míagblɔ be ẽ, elabena efe ŋusẽ sia nye susu vevi si ta wòle be mawuvɔvɔ̃ nanɔ mía me, esi nye vɔvɔ̃ kple bubu deto si me míedzro kpuie le ta si do ŋgɔ me. Biblia gblɔ na mí be vɔvɔ̃ sia enye “nunya fe gɔmetoto.” (Psalmo 111:10) Gake míagaɖo eŋu be ao hã, elabena mele be Mawu fe ŋusẽ nawɔe be ŋɔdzi nalé mí alo míagbe tete ɖe eŋu o.
18. (a) Nukatae ame geɖe mekana ɖe ŋusẽtɔwo dzi o? (b) Aleke míewɔ nya be ŋusẽ si le Yehowa si mate ŋu agblẽe gbeɖe o?
18 “Ŋusẽ te ŋu naa wowɔa nu gbegblẽ; ŋusẽ kpɔkpɔ ɖe nusianu dzi naa wowɔa nu gbegblẽ megbemakpɔmakpɔe.” Esiawo nye nya siwo Englandtɔ ŋutinyaŋlɔla Lord Acton ŋlɔ le fe 1887 me. Amewo lɔ̃a efe nya siawo gbɔgblɔ, ɖewohĩ le esi wo dometɔ geɖe kpɔe be enye nyatefe matrɔmatrɔ ta. Amegbetɔ madeblibowo zãa ŋusẽ ɖe mɔ gbegblẽ nu, abe alesi wòdze zi gbɔ zi geɖe le ŋutinya mee ene. (Nyagblɔla 4:1; 8:9) Ewɔe be ame geɖe mekana ɖe ŋusẽtɔwo dzi o eye wometena ɖe wo ŋu o. Evɔ Yehowa ya, ŋusẽ gãtɔ kekeake ye le esi. Ðe esia naa wòwɔa nu gbegblẽ le mɔ aɖe nua? Kura o! Abe alesi míekpɔe ene la, ele kɔkɔe, eye naneke kura mate ŋu agblẽ efe nɔnɔme o. Yehowa mele abe ŋutsu kple nyɔnu madeblibo siwo si ŋusẽ le le xexe gblẽku sia me la ene o. Mezã efe ŋusẽ ɖe mɔ gbegblẽ nu kpɔ o, eye mazãe nenema hã akpɔ gbeɖe o.
19, 20. (a) Nɔnɔme bubu kawoe Yehowa zãa efe ŋusẽ aduadu kplii, eye nukatae nya sia na dzi gaɖo mía fo ɖe edzi? (b) Aleke nàte ŋu awɔ Yehowa fe ɖokuidziɖuɖu fe kpɔɖeŋui, eye nukatae wòlé dzi na wò?
19 Ðo ŋku edzi be menye ŋusẽ koe nye nɔnɔme si le Yehowa si o. Nusiwo míava srɔ̃ tso efe dzɔdzɔenyenye, nunya, kple lɔlɔ̃ ŋu la le ŋgɔ. Gake mele be míabui be ɖe Yehowa le kpaɖii le nɔnɔmeawo ɖeɖe fia me, abe ke nɔnɔmeawo dometɔ ɖeka koe wòɖena fiana le ɣeyiɣi ɖeka me ene o. Ke boŋ míava kpɔe le ta siwo gbɔna me be Yehowa zãa efe ŋusẽ le ɖekawɔwɔ me kple efe dzɔdzɔenyenye, efe nunya, kple efe lɔlɔ̃ ɣesiaɣi. Bu nɔnɔme bubu si Mawu ɖena fiana ŋu kpɔ, esi mebɔ kura le xexemedziɖulawo dome o—eyae nye ɖokuidziɖuɖu.
20 Tsɔe be nèdo go ŋutsu dzɔtsu aɖe si sesẽ ale gbegbe be vɔvɔ̃ koe ɖo wò. Gake nèva kpɔe emegbe be ewɔ abe ame fatue wònye ene. Ɣesiaɣi la, ele klalo hedina vevie be yeazã yefe ŋusẽa atsɔ akpe ɖe amewo ŋu ahakpɔ wo ta, vevietɔ amesiwo mate ŋu aʋli wo ɖokui ta o kple ame beliwo. Mezãa efe ŋusẽa ɖe mɔ gbegblẽ nu gbeɖe o. Èkpɔe be wogblẽ eŋu dzodzro, ke hã ekpɔtɔ léa nu dzɔdzɔe wɔwɔ me ɖe asi goŋgoŋ eye wòfa tu, ewɔa nu bubutɔe, eye kura gɔ̃ hã wònyoa dɔme. Fifia nèbia ɖokuiwò be ɖe ye hã yeate ŋu afa tu ahaɖu ye ɖokui dzi nenema hã, vevietɔ ne ɖe ŋusẽ le ye hã ye si nenema gbegbe! Ne èva le si dzem ŋutsua la, ɖe màsee le ɖokuiwò me be yeate ɖe eŋu oa? Susu deŋgɔwo wu emawoe le mía si siwo ta wòle be míate ɖe Yehowa, ŋusẽkatãtɔ la, ŋu. Bu nyagbe blibo si dzi wotu ta sia fe tanya ɖo ŋu kpɔ: ‘Yehowa gbɔa dzi ɖi blewu, eye ŋusẽ gã le esi.’ (Naxum 1:3) Yehowa metsia klokloklo zãa efe ŋusẽ ɖe amewo ŋu o, mezãnɛ ɖe ame vɔ̃ɖiwo gɔ̃ hã ŋu nenema o. Efa tu eye wònye dɔmenyotɔ. Eɖee fia be ‘yegbɔa dzi ɖi blewu’ togbɔ be wowɔa nusi doa dziku nɛ hã.—Psalmo 78:37-41.
21. Nukatae Yehowa medina be yeazi amewo dzi woawɔ yefe lɔlɔ̃nu o, eye nukae nya sia fia mí le eŋu?
21 Gabu Yehowa fe ɖokuidziɖuɖu ŋu le mɔ bubu nu kpɔ. Ne ɖe ŋusẽ gbogbo si seɖofe meli na o le asiwò la, èbu be ɣeaɖewoɣi la, adzro wò be nàzi amewo dzi woawɔ nu alesi nèdia? Togbɔ be ŋusẽ sia gbegbe le Yehowa si hã la, mezia amewo dzi be woasubɔ ye o. Togbɔ be Mawu subɔsubɔ dzi koe míato akpɔ agbe mavɔ hã la, Yehowa mezia mía dzi be míasubɔ ye o. Ke boŋ edea bubu mía dometɔ ɖesiaɖe ŋu dɔmenyotɔe eye wòna ablɔɖe mí be míawɔ tiatia. Exlɔ̃a nu mí le nyametsotso gbegblẽwo me tsonuwo ŋu eye wògblɔa nyametsotso nyuiwo fe viɖewo na mí. Gake egblẽ tiatiawɔwɔa ŋutɔ ɖe mía si me. (Mose V, 30:19, 20) Kpuie ko la, Yehowa medi subɔsubɔ si woawɔ dzizizitɔe alo le efe ŋusẽ triakɔ la fe ŋɔdziléame ta o. Amesiwo alɔ̃ faa asubɔe ye wòdina.—Korintotɔwo II, 9:7.
22, 23. (a) Nukae fia be edzɔa dzi na Yehowa be yeana ŋusẽ ame bubuwo? (b) Nuka mee míadzro le ta si kplɔe ɖo me?
22 Mina míakpɔ susu mamlɛtɔ si ta mele be ŋɔdzi nalé mí le Mawu Ŋusẽkatãtɔ la ŋu o ɖa. Amegbetɔ siwo nye ŋusẽtɔwo vɔ̃na be yewoana ŋusẽ ame bubuwo. Ke edzɔa dzi na Yehowa ya be yeana ŋusẽ ye subɔla wɔnutefewo. Etsɔ ŋusẽ geɖe na ame bubuwo, abe Via ene. (Mateo 28:18) Yehowa ganaa ŋusẽ esubɔlawo le mɔ bubu nu. Biblia ɖe eme be: “Yehowa, tɔwòe nye gãnyenye kple ŋusẽ, ŋutikɔkɔe, bubu kple kafukafu, elabena nusianu, si le dzifo kple anyigba la, tɔwòe. . . . Gãnyenye kple ŋusẽ le asiwò me, eye gbɔwò wòtsona be, ame aɖe nazu gã, eye wòakpɔ ŋusẽ.”—Kronika I, 29:11, 12.
23 Ẽ, adzɔ dzi na Yehowa be wòado ŋusẽ wò. Enaa ‘ŋusẽ si gbɔ dzɔdzɔmetɔ ŋu’ gɔ̃ hã amesiwo dina be yewoasubɔe. (Korintotɔwo II, 4:7) Ðe medzro wò be nàte ɖe Mawu ŋusẽtɔ sia si zãa efe ŋusẽ ɖe dzidzenu dzɔdzɔewo nu dɔmenyotɔe la ŋu oa? Míalé ŋku ɖe alesi Yehowa zãa efe ŋusẽ le nuwo wɔwɔ me ŋu le ta si kplɔe ɖo me.
^ mm. 6 Le nyaa ŋutɔŋutɔ nu la, Helagbe me nya si gɔme woɖe be “Ŋusẽkatãtɔ” fia “Amesiame Dzi Ðula; Amesi Si Ŋusẽwo Katã Le.”
^ mm. 15 Biblia gblɔ be “Yehowa mele ya la . . . , anyigbaʋuʋu la . . . , [kple] dzo la [me] o.” To vovo na alesi mawu siwo wobe wonye dzɔdzɔmeŋusẽwo fe mawuwo le xotutuwo me la subɔlawo nɔa wo dim le dzɔdzɔmenuwo mee la, Yehowa subɔlawo ya medinɛ le nu mawo me o. Elolo akpa be wòanɔ nusi eya ŋutɔ wɔ me.—Fiawo I, 8:27.


text:
Àdi be yease nyati sia le gbe sia mea, %%?
26 Le fe wuiɖekɛlia me, le ɣletia fe ŋkeke gbãtɔ dzi la, Yehowa fe gbe va nam be:
2 “Amegbetɔvi, esi Tiro gblɔ ɖe Yerusalem ŋu be,+ ‘Ehɛ̃! Wogbã dukɔwo fe agbo la!+ Azɔ ezu afedo, nu sia nu asu asinye, eye mazu kesinɔtɔ’ ta la,
3 ale Afetɔ Dziɖulagã Yehowa gblɔe nye esi: ‘Kpɔ ɖa, matso ɖe ŋuwò, Oo Tiro, eye mana dukɔ geɖewo naho ɖe ŋuwò, abe ale si futsotsoewo honae ene.
4 Woagbã Tiro fe gliwo, woamu efe xɔ tsralawo afu anyi,+ makplɔ efe ke fiafiafia, eye mawɔe wòazu agakpe fefle.
5 Azu ɖɔsiafe le atsiafu titina.’+
“Afetɔ Dziɖulagã Yehowa be, ‘Nyee gblɔe, eye azu nuhaha na dukɔwo.
6 Efe kɔfeduwo atsi yi nu, ne amewo nadze sii be, nyee nye Yehowa.’
7 “Elabena ale Afetɔ Dziɖulagã Yehowa gblɔe nye esi: ‘Kpɔ ɖa, mekplɔ Babilon-fia Nebukadnezar, fiawo fe fia+ tso dziehe gbɔna,+ hekpe ɖe sɔwo,+ aʋatasiaɖamwo,+ sɔdolawo kple aʋakɔ gã aɖe ŋu, ɖe Tiro ŋu.
8 Awu wò kɔfeduwo me tɔwo kple yi, aɖo dudzidzelawo fe gli ɖe ŋuwò, afu kpo ɖe ŋuwò, eye wòakɔ akpoxɔnu gã dzi ɖe ŋuwò.
9 Atsɔ efe gligbãnu atu wò gliwo, eye wòatsɔ efe fíawo agbã wò xɔ tsralawo afu anyi.
10 Efe sɔwo asɔ gbɔ ale gbegbe be wofe ʋuʋudedi abla wò kɔtɔɔ; eye sɔdolawo, tasiaɖamfɔwo kple tasiaɖamwo fe hoowɔwɔ ana wò gliwo naʋuʋu kpekpekpe ne ege ɖe wò agbowo me abe ale si wogena ɖe du si ŋu wogbã gli le la me ene.
11 Efe sɔwo fe afɔ anya avuzi le wò kpɔdomeewo katã;+ atsɔ yi awu wò amewo, eye wò sɔti sesẽwo amu adze anyi.
12 Woaha wò kesinɔnuwo, woalɔ wò adzɔnuwo,+ woamu wò gliwo, eye woagbã wò xɔ dzeaniawo; eye woalɔ wò kpewo, atiwo kple wò ke akɔ ɖe tsi la me.’
13 “‘Matsi wò hadzidziwo fe ɖiɖi nu, eye womagase wò saŋkuwo fe ɖiɖi azɔ o.+
14 Eye mana nàzu agakpe fefle kple ɖɔsiafe.+ Womagatso wò akpɔ o, elabena nye Yehowa ye fo nu,’ Afetɔ Dziɖulagã Yehowa ye gblɔe.
15 “Ale Afetɔ Dziɖulagã Yehowa gblɔ na Tiro ye nye esi: ‘Ne wò anyidzedze ɖi, eye kudɔfolawo le ŋeŋem, eye wowu amewo le mewò la, ɖe fukpowo madzo nyanyanya oa?+
16 Eye futamegãwo katã aɖi le wofe ziwo dzi ahaɖe wofe awudziwuiwo kple wofe awu siwo me wolɔ̃ atsyã ɖo la ɖi, eye dzidzi afo wo. Woabɔbɔ nɔ anyigba anɔ fofom kpakpakpa ɣeawokatãɣi, eye wofe nu aku woanɔ kpɔwòm gãa.+
17 Eye woadzi konyifaha+ ɖe ŋuwò agblɔ be:
“Aleke nuwò yi ale,+ wò, du si me fudzinɔlawo le, du si wokafuna;Wò kple mewònɔlawoe kpɔ ŋusẽ le atsiafu dzi,+Eye wò ŋɔdzi lé anyigbadzinɔlawo katã!
18 Ƒukpowo adzo kpekpekpe le wò anyidzegbe,Ƒukpo siwo le atsiafu me atɔtɔ ne nuwò yi.”’+
19 “Elabena ale Afetɔ Dziɖulagã Yehowa gblɔe nye esi: ‘Ne mewɔ wò afedoe, abe du siwo me ame aɖeke mele o ene, ne mekplɔ tsi dzeagbowo fu wò, eye tsi gãwo nyè tsyɔ wò la,+
20 matsɔ wò kple ame siwo yina aʋli me la siaa akpe ɖe ame siwo ku gbe aɖe gbe ke la ŋu; mana nàyi aɖanɔ anyigba tume abe blemafedowo me ene hekpe ɖe aʋlimeyilawo ŋu,+ ale be ame maganɔ mewò o. Ekema maɖo atsyɔ̃ na agbagbeawo fe anyigba.
21 “‘Mana wò nuwuwu nadzi ŋɔ, eye màganɔ anyi o.+ Woadi wò, ke womagakpɔ wò akpɔ gbeɖe o,’ Afetɔ Dziɖulagã Yehowa ye gblɔe.”
Ɖoe Ɖe Amewo
Ɖoe Ɖe Amewo
ŊƆŊLƆ KƆKƆEAWO—XEXE YEYE GƆMEƉEƉE
Ezekiel 26
Eʋegbe
Xlẽ Biblia Le Internet Dzi
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
NYATI SI LE AKPAA DZI
Mɔkpɔkpɔ Si Li Na Afemanɔsitɔwo Kple Ame Dahewo
Joe nye asrafo xɔgbɔɖeme le United States (États-Unis). Nya vɔ̃ siwo dzɔ ɖe eya ŋutɔ kple efe fomea me tɔwo dzi wɔe be wòzu afemanɔsitɔ fe 18 sɔŋ. Le fe aɖe me la, eyia agbalẽdzraɖofe aɖe si le wofe nutoa me eye wòɖoa dze kple agbalẽdzraɖofedzikpɔla. Dzeɖoɖo sia trɔ efe agbenɔnɔ kura.
Martín si nye ɖekakpui aɖe le Argentina se le eɖokui me be kadodo aɖeke mele ye kple Mawu dome o. Ekpɔe be viɖe aɖeke mele ye ŋu le agbe me o. Esi wòdi be yeanya viɖe si le yefe agbe ŋu la, eʋu le afe me yi ɖatsi futa. Gake esi mekpɔ ŋuɖoɖo na efe nyabiasewo o ta la, elé blanui vevie. Efa avi fo koko na Mawu be: “Ne èli ŋutɔŋutɔ la, ke meɖe kuku na make ɖe ŋuwò.” Nu kae do tso eme nɛ? Na míakpɔ nu si va dzɔ la ɖa.
SUSU vovovowo tae amewo zua afemanɔsitɔwo. Abe ale si wònɔ le Joe gome ene la, nya vɔ̃ siwo dzɔna ɖe ame aɖewo dzi lae wɔnɛ be wozua afemanɔsitɔwo. Gake abe ale si wòle le Martín gome ene la, ame bubuwo ya dina ko be yewoanɔ agbe le mɔ bubu nu, elabena wokpɔe be agbenɔnɔ va zu ha ɖeka tɔgbi ko dzidzi. Ke hã, le ame aɖewo ya gome la, hiãkame, dzɔdzɔmefɔkuwo, fometɔwo fe ŋutasesẽ le ame ŋu, atike vɔ̃ɖi alo aha tsu nono, tagbɔdɔléle alo dɔmakpɔwɔe nana wozua afemanɔsitɔwo.
Tsã la, dukɔ madeŋgɔwo alo dukɔ siwo ŋu aʋawɔwɔ gblẽ nu le alo esiwo me ganyawo tɔ bu le mee afemanɔsitɔwo nɔna, gake fifia la “eva zu nya gã ŋutɔ le dukɔ deŋgɔ geɖewo me,” abe ale si susuŋutinunyalagã Paul Toro gblɔe ene. * Nu siwo gbɔ wòate ŋu atsoe nye ɖoɖo si fomevi dziɖuɖuwo wɔ hena kpekpeɖeŋunana fome siwo dzi nu mede o kpakple ale si ame dahewo le ahe dam ɖe edzi, evɔ gatɔwo ya le ga kpɔm ɖe edzi.
Ame geɖewo tsi dzi ɖe etsɔme ŋu vevie. Gake nya siwo Biblia gblɔ tso etsɔme ŋu me dzodzro kpe ɖe ame aɖewo ya ŋu be womegatsia dzi fũu o. Míele Biblia me nya siawo me dzro ge vie le nyati sia me. Ne míenɔa agbe ɖe Biblia fe mɔfiamewo nu la, ate ŋu akpe ɖe mía ŋu fifia gɔ̃ hã. Abe ale si wònɔ le Joe kple Martín gome ene la, mɔfiame siawo ana nuwo naka ɖe eme na mí le ganyawo kple lãmesẽnyawo gome.
BIBLIA TRƆ EƑE AGBENƆNƆ
Cindi si wɔa dɔ le agbalẽdzraɖofea, eye wòkpɔa Joe zi geɖe le afi ma la gblɔ be: “Joe dze tagbɔɖaɖɛtɔ, ewɔa nu ɖe ame ŋu nyuie eye wòbɔbɔa eɖokui.” Yehowa Ðasefoe Cindi nye, eya ta enaa Gbetakpɔxɔ kple Nyɔ! magazinewo Joe. Ekpee hã be wòava yewofe Kristotɔwo fe kpekpe. Esi wòyi la, wode bubu eŋu eye wowɔ nu ɖe eŋu nyuie, eya ta ete kpekpeawo dede edziedzi. Ŋutsu aɖe si nye hamea me tɔ la doe ɖe egbɔ be yeasrɔ̃ Biblia kplii, eye wòlɔ̃.
Nu siwo srɔ̃m Joe nɔ la faa akɔ nɛ, eye wòte agbenɔnɔ ɖe Biblia fe nufiafiawo nu, togbɔ be esia bia tso esi be wòawɔ tɔtrɔ gãwo le efe agbe me hã. Le kpɔɖeŋu me, esrɔ̃e be agbe nye nunana tso Mawu gbɔ, eya ta ele be woade bubu eŋu eye be atamanono foa ɖi ŋutilã la. (Psalmo 36:9) Esia na be wòdzudzɔ atamanono le ɖekawɔwɔ me kple mɔfiame si le 2 Korintotɔwo 7:1 si gblɔ be: “Mina míakɔ mía ɖokui ŋu tso ŋutilã . . . fe ɖifofo sia ɖifofo me.” Nyatefee, tɔtrɔ si Joe wɔ la de efe lãmesẽ dzi eye wòna hã be ga tsia kotoku me nɛ.
Esi Joe di be yeawɔ ɖe aɖaŋu si Biblia ɖo be míadze agbagba ale si míate ŋui akpɔ míafe ŋutilãmenuhiahiãwo gbɔ ta la, ete dɔdidi. * (1 Tesalonikatɔwo 4:11, 12) Nyagblɔla 2:24 gblɔ be: “Naneke menyo na amegbetɔ wu be, wòaɖu nu ano nu, eye wòakpɔ dzidzɔ le dɔ sesẽ siwo wòwɔna la ta o.” Dzidzɔ sia tsoa sese le ame ɖokui me be bubu le ye ŋu hã gbɔ, elabe dɔwɔwɔ anukwaretɔe nana be bubu nɔa mía ŋu, eye wòwɔnɛ hã be míetea ŋu kpena ɖe ame dahewo ŋu.—Efesotɔwo 4:28.
Cindi gblɔ be “hamea me tɔwo xɔ” Joe alɔ eve esi wokpɔ ale si wòle kutri kumee eye “wo dometɔ aɖewo kpe ɖe eŋu wòkpe agbalẽ ɖo ale be dziɖuɖua nana afe nyui kple nu bubu siwo wòdze na lae.” Joe nɔ ŋgɔ yim nyuie le mawusubɔsubɔ me eye wòva xɔ nyɔnyrɔ zu Yehowa Ðasefo. Egbea etea ŋu gblɔa efe agbemenutefekpɔkpɔwo na amewo ne ele dzi dem fo na wo be woasrɔ̃ nu ale be nunya si tsoa Mawu gbɔ, si le Biblia me la nasu wo si.—Lododowo 3:13, 14.
VIÐE VA LE EƑE AGBE ŊU
Martín te tamebubu tso nu si ta míele agbe ɖo la ŋu esime wòxɔ fe 20. Egblɔ be: “Meku nu me tso mawusubɔsubɔhawo kple xexemenunyalawo gbɔ, eye mefo ɖokuinye ɖe atike vɔ̃ɖi zazã me kple susu be ana mase le ɖokuinye me be viɖe le nye agbe ŋu, gake ɖeko wòglo.” Enɔ California, le United States ʋɛe eye wòʋu yi Hawaii. Egblɔ be: “Ale si tefe siawo nya kpɔ la na mesusu be meke ɖe paradiso ŋu.” Gake tefe nyakpɔ mawo mena wòse le eɖokui me be viɖe le yefe agbe ŋu o. Egblɔ be: “Meva lé blanui ale gbegbe be medi be maɖe nye agbe ɖa.” Ɣemaɣie wòfa avi vevie hefo koko na Mawu be, “Ne èli ŋutɔŋutɔ la, ke meɖe kuku na make ɖe ŋuwò.”
Martín ɖo ŋku edzi be yekpɔ dzesi aɖe kpɔ si xlẽ be, “Yehowa Ðasefowo Ƒe Fiaɖufe Akpata.” Eɖoe be yeayi Kristotɔwo fe kpekpe le afi ma. Egblɔ be: “Nye ɖa kple ge to kpanyaa metsɔ ge ɖe Fiaɖufe Akpata la me, eye nu siwo medo ɣleti geɖewoe nye ema la koe gakpɔtɔ nɔ ŋunye. Gake amewo do vivi ɖe ŋunye.” Martín lɔ̃ be woava srɔ̃ Biblia kpli yeeye wòtsoa futa afi si wòle la va srɔ̃a Biblia le dua fe ablɔ me.
Azɔ ko, Martín va kpɔ ŋuɖoɖo fakɔnamewo na efe nyabiasewo. Esia na be efe blanuilélea nu tsi eye wòle dzidzɔ si ŋu Yesu fo nu tsoe esi wògblɔ be, “dzidzɔtɔwoe nye ame siwo nyae be gbɔgbɔmenuwo hiã yewo” la kpɔm.—Mateo 5:3.
“Ale si gbegbe nye agbenɔnɔ trɔ fifia la na wofe nu ku”
Etefe medidi o, ale si Biblia kpe ɖe Martín ŋu mɔkpɔkpɔ va su esi le agbe me la va dze fãa abe ale si wònɔ le Joe, si ŋu míefo nu tsoe va yi hã gome ene. Martín va trɔ asi le efe dzedzeme ŋu eye Ðasefoawo kpe ɖe eŋu wòkpɔ dɔ kple tefe si wòanɔ. Egblɔ be: “Tsã la, amewo nyam be menye ŋutsu afemanɔsitɔ si nɔa ablɔ me, gake ale si gbegbe nye agbenɔnɔ trɔ fifia la na wofe nu ku.”
Emegbe Martín trɔ yi Argentina, eye wòxɔ nyɔnyrɔ hezu Yehowa Ðasefo. Fifia la, eya hã le kpekpem ɖe ame siwo mawusubɔsubɔ fe tsikɔ le wuwum la ŋu be woakpɔ ŋuɖoɖo na wofe agbemebiabia veviwo.
ƔEYIƔI SI ME AME AÐEKE MAGANYE AƑEMANƆSITƆ KPLE AME DAHE O
Yeremiya si nye mawusubɔla le blema la nɔ agbe le xaxaɣi sesẽ aɖe me. Futɔ vɔ̃ɖi aɖe va dze wofe dua dzi heɖe aboyo wo detɔ geɖewo wozu kluviwo. (Konyifahawo 1:3) Togbɔ be Yeremiya tsi agbe hã la, efe nunɔamesiwo katã kloe dome gblẽ. Edo gbe ɖa nublanuitɔe be: “Ðo ŋku nye fukpekpe kple afemanɔsitɔ si menye la dzi.”—Konyifahawo 3:19.
Togbɔ be Yeremiya kpe fu vevie hã la, mɔkpɔkpɔ mebu ɖee o. Nu ka gbɔe wòtso? Nu siwo kpe ɖe eŋu la dometɔ ɖekae nye ale si wòka ɖe edzi be Yehowa magblẽ ye ɖi o. (Yeremiya 1:8) Nu bubu hãe nye be esrɔ̃a Ŋɔŋlɔawo, siwo gblɔe ɖi be ɣeyiɣi aɖe ava esime woaɖe hiãkame kple fukpekpe ɖa, eye ŋutifafa vavã kple dedienɔnɔ axɔ ɖe wo tefe.—Psalmo 37:10, 11.
Mawu fe dziɖuɖu deblibo si woyɔna be Mawu Fiaɖufe lae awɔ nu siawo, ke menye amegbetɔwo fe dziɖuɖuwo o. (Daniel 7:13, 14) Yesue nye Fiaɖufea fe Fia. Esi wònye amegbetɔ nɔ anyigba dzi la, ese veve ɖe ame dahewo nu vevie. (Luka 7:22; 14:13) Le efe dziɖuɖu te la, “ame dzɔdzɔewo adzi ɖe edzi le efe ŋkekewo me, eye ŋutifafa axɔ afe . . . Elabena aɖe ame dahe si le ɣli dom be woaxɔ na ye la, kple ame tsɛ kpakple ame si si xɔnametɔ aɖeke mele o la. Aɖe wo tso teteɖeanyi kple ŋutasesẽ me.”—Psalmo 72:7, 12, 14.
Nu vevitɔ si ŋu Yesu fia nu tsoe nye Mawu Fiaɖufea. (Luka 4:43)Efia amewo gɔ̃ hã be woado gbe ɖa be: “Wò Fiaɖufe nava. Wò lɔlɔ̃nu nava eme le anyigba dzi abe ale si wòle le dzifo ene.” (Mateo 6:9, 10) Aleke agbenɔnɔ anɔ le anyigba dzi ne Mawu Fiaɖufea va le anyigba dzi ɖum bliboe? Biblia na míekpɔ nu dodzidzɔname siwo ava dzɔ. Le kpɔɖeŋu me, egblɔ le Mawu Fiaɖufea teviwo ŋu be:
“Woatu xɔ anɔ eme, eye woade waingble aɖu eme kutsetse. Womatu xɔ ame bubu nanɔ eme o, womafã nu ame bubu naɖu o. . . . Nye ame tiatiawo ase vivi na woawo ŋutɔwo fe asinudɔwɔwɔwo bliboe.”—Yesaya 65:21, 22.
“Wo dometɔ ɖe sia ɖe abɔbɔ nɔ efe wainka kple efe gboti te bɔkɔɔ, eye ame aɖeke mado voɖi na wo o, elabena aʋakɔwo fe Yehowa fe nue gblɔe.”—Mika 4:4.
Mɔkpɔkpɔ ma ate ŋu ado ŋusẽ mí le xaxaɣiwo. Gake fifia gɔ̃ hã la, Biblia fe mɔfiamewo ate ŋu akpe ɖe mía ŋu míakpɔ dzidzɔ kple dzidzeme le agbe me abe ale si wònɔ le Joe, Martín kple ame bubu siwo va ke ɖe esia ŋu la gome ene. Le nyatefe me la, mía Wɔla Yehowa Mawu ka ɖe edzi na mí be: “Ame si ɖoa tom la, anɔ anyi dedie, aɖe dzi ɖi, eye vɔ̃ madzi ŋɔ nɛ o.” (Lododowo 1:33) Neva eme be nya siawo nana kakaɖedzi wò le agbe me!
^ mm. 6 Masɔmasɔwo, ŋutasẽnuwɔnawo, alo yometiti foe ɖe ame miliɔn geɖewo nu woʋu le wofe afewo me va zu sitsofedilawo le wofe dukɔa me loo alo le duta. Wodzro nya sia me le January 22, 2002 fe Nyɔ! me.
^ mm. 11 Ame aɖewo di vevie be yewoawɔ dɔ, gake womate ŋui o, elabe wonye wɔametɔwo, dɔnɔwo eye ɖewo hã nye ame tsitsiwo. Mawu mekpɔa ŋudzedze ɖe ame si “medi be yeawɔ dɔ” o la ŋu o.—2 Tesalonikatɔwo 3:10.


text: 3 Eya ta nɔviwo, nyemete ŋu fo nu na mi abe gbɔgbɔmemewo ene o, ke boŋ abe ŋutilãmemewo ene, abe vidzĩwo le Kristo me ene.2 Mena notsi mi mieno, ke menye nuɖuɖu sesẽ o, elabena miesẽ ŋu nyuie ɣemaɣi o. Le nyatefe me la, miesẽ ŋu nyuie fifia hã o,3 elabena mieganye ŋutilãmemewo. Elabena esi ŋuʋaʋã kple dzre le mia dome ɖe, menye ŋutilãmemewoe mienye, hele zɔzɔm abe ale si ame bubuwo hã zɔnae ene oa?4 Elabena ne ame aɖe gblɔ be: “Paulo tɔe menye,” gake ame bubu be: “Apolo tɔe nye ya menye” ɖe, ekema menye ɖekoe miegale abe ame bubuwo ke ene oa?5 Evɔ ɖe, ame kae Apolo nye? Ɛ̃, ame kae Paulo nye? Subɔla siwo dzi mieto zu xɔsetɔwo ye wonye, abe ale si Afetɔ la na ame sia ame ene.6 Medo nu, Apolo de tsii, gake Mawue na wònɔ tsitsim;7 ale be ame si do nua la menye naneke o, eye ame si de tsii hã menye naneke o, ke Mawu, ame si nana wòtsina la boŋ ye.8 Ke ame si doa nu kple ame si dea tsii la le ɖeka, gake ame sia ame axɔ ye ŋutɔ fe fetu le ye ŋutɔ fe agbagbadzedze nu.9 Elabena Mawu fe hadɔwɔlawo míenye. Miawoe nye Mawu fe agble, Mawu fe xɔtutu.10 Le Mawu fe amenuveve si wonam nu la, meɖo xɔ gɔme anyi abe xɔtulagã nyanu ene, gake ame bubu le etum ɖe edzi. Gake ame sia ame nelé ŋku ɖe ale si wòle etum ɖe edzii ŋu.11 Elabena ame aɖeke mate ŋu aɖo gɔmeɖoanyi bubu aɖeke wu esi li xoxo o, si nye Yesu Kristo.12 Ke ne ame aɖe tsɔ sika, klosalo, kpe xɔasiwo, atinuwo, be, alo gbe tui ɖe gɔmeɖoanyia dzi la,13 ame sia ame fe dɔwɔwɔ ava dze gaglãa, elabena ŋkeke la aɖee ɖe go afia, elabena dzoe woatsɔ aɖee ɖe go afia; eye dzo la ŋutɔ ado dɔ si fomevi ame sia ame tɔ nye la kpɔ.14 Ne ame aɖe fe dɔwɔwɔ, si wòtu ɖe edzi, la tsi anyi la, axɔ fetu;15 ne ame aɖe fe dɔwɔwɔ fiã la, ke nu abu nɛ, gake woaɖe eya ŋutɔ ya; ke hã, ne nenemae la, anɔ abe dzo mee woɖee tsoe ene.16 Ðe mienyae be Mawu fe gbedoxɔe mienye, eye be Mawu fe gbɔgbɔ la le mia me oa?17 Ne ame aɖe gblẽ Mawu fe gbedoxɔ la dome la, Mawu agblẽ eya hã dome; elabena Mawu fe gbedoxɔ la le kɔkɔe, eye miawoe nye gbedoxɔ ma.18 Ame aɖeke neganɔ eɖokui blem o: Ne mia dometɔ aɖe susu be yenye nunyala le nuɖoanyi sia me la, nezu bometsila, ne wòazu nunyala.19 Elabena xexe sia fe nunya nye bometsitsi le Mawu gbɔ; elabena woŋlɔ ɖi be: “Eléa nunyalawo le woawo ŋutɔwo fe ayedzedze me.”20 Eye wogaŋlɔ ɖi be: “Yehowa nya be nunyalawo fe tamebubuwo nye dzodzro.”21 Eya ta ame aɖeke neganɔ adegbe fom le amewo ŋuti o; elabena nuwo katã nye mia tɔ,22 eɖanye Paulo alo Apolo alo Kefas alo xexea alo agbe alo ku alo nu siwo li fifia alo nu siwo gbɔna la o, nuwo katã nye mia tɔ;23 ke miawo hã mienye Kristo tɔ; ke Kristo hã nye Mawu tɔ.


text:
Yehowa Ðasefo Nenie Le Xexea Me Godoo?
Aleke miebua miafe hameviwo fe xexlẽme?
Ame siwo gblɔa Mawu Fiaɖufe ŋuti nya nyuia ɣleti sia ɣleti koe míebua Yehowa Ðasefowoe. (Mateo 24:14) Esia lɔ ame siwo xɔ nyɔnyrɔ zu Ðasefowo kple ame siwo le gbefãɖeɖedɔa wɔm togbɔ be womekpɔ xɔ nyɔnyrɔ haɖe o hã ɖe eme.
Ðe wòle be ame nadzɔ home aɖe hafi woaxɔe ɖe haa mea?
Ao. Míenɔa te ɖe ga si ame aɖe dzɔ dzi bunɛ Ðasefo, dea dɔ aɖe asi nɛ alo naa mɔnukpɔkpɔ aɖee le míafe habɔbɔa me o. (Dɔwɔwɔwo 8:18-20) Enye nyatefe hã be le ga siwo wodzɔna fe akpa gãtɔ gome la, ame aɖeke menyaa ame siwo tututu dzɔ wo o. Ðasefo ɖe sia ɖe zãa efe ɣeyiɣi, ŋusẽ kple nunɔamesiwo tsɔ doa alɔ míafe xexea me katã fe dɔa le eya ŋutɔ fe didi kple nɔnɔmewo nu.
Aleke miewɔna nyaa ame siwo ɖea gbefã edziedzi fe xexlẽme?
Ɣleti sia ɣleti la, Ðasefowo naa akɔnta tso gbefãɖeɖedɔ si wowɔ la ŋuti na wofe hame siwo me wole. Ame sia ame ŋutɔe lɔ̃na faa naa akɔnta sia.
Wofoa akɔntabubu siawo katã nu fu ɖona ɖe alɔdzedɔwɔfe si le wofe dukɔa me. Alɔdzedɔwɔfe ɖe sia ɖe ɖoa wofe dukɔa fe akɔntabubua ɖe míafe Dɔwɔfegã.
Le subɔsubɔfe ɖe sia ɖe fe nuwuwu la, * wodea dzesi Ðasefowo fe agbɔsɔsɔ gbogbotɔ siwo kpɔ gome le dɔa me le dukɔa me le fe ma me. Wotsɔa dukɔ vovovo siawo katã tɔ foa fu tsɔ bua Ðasefo siwo le xexea me godoo la fe xexlẽme. Woŋlɔa dukɔ ɖe sia ɖe fe akɔntabubuwo hekpe ɖe nutefekpɔkpɔ siwo su wo si le gbefãɖeɖedɔa me ŋuti nyatakakawo ɖe Yehowa Ðasefowo Ƒe Ƒegbalẽ me. Nyatakaka siawo dea dzi fo na mí abe ale si ko nyatakaka mawo tɔgbi de dzi fo na Kristotɔ gbãtɔwo ene.
Ðe miexlẽa ame siwo dea ha kple miafe habɔbɔa evɔ womeɖea gbefã o la hã?
Togbɔ be míexlẽa ame siawo de Yehowa Ðasefowo me o hã la, míexɔa wo atuu. Wo dometɔ akpa gãtɔ dea Kristo fe ku fe Ŋkuɖodzi si míewɔna fe sia fe la, míeɖea Ðasefowo fe xexlẽme le wɔna sia tefe valawo fe xexlẽme me eye míenyaa ame agbɔsɔsɔme si menye Ðasefowo o siwo de ha kpli mí la fe xexlẽme va se ɖe afi aɖe ya teti. Le fe 2015 me la, ame siwo de Ŋkuɖodzia fe xexlẽmee nye 19,862,783.
Míafe Biblia-sɔsrɔ̃ fe ɖoɖoa ɖea vi na ame geɖe siwo medea míafe kpekpeawo o. Le fe 2015 me la, míewɔ Biblia-nusɔsrɔ̃ 9,708,968 ɣleti sia ɣleti, eye le wo dometɔ aɖewo gome la, ame gbogbo aɖewoe míesrɔ̃a nu kple zi ɖeka.
Nu ka tae dziɖuɖu fe akɔntabubuwo ɖenɛ fiana be Yehowa Ðasefowo sɔ gbɔ wu ale si miebui?
Dziɖuɖudɔwɔfe siwo kpɔa amexexlẽnyawo gbɔ biaa gbe amewo, eye wonɔa te ɖe subɔsubɔha siwo me ameawo be yewole dzi bua wofe akɔntawo. Le kpɔɖeŋu me, le Amerika la, Amexexlẽdɔwɔfea gblɔ be, yewofe “gbebiamewo fe taɖodzinue nye be yewoanya ne ame siwo wobia gbee bua wo ɖokuiwo be yewole subɔsubɔha aɖe me,” eye wògblɔ fo eta be, “yewofe akɔntabubuwo nɔa te ɖe amewo ŋutɔ fe nyagbɔgblɔ dzi, ke menye ɖe kpeɖodzi aɖeke dzi o.” Gake míawo ya ame siwo ɖea gbefã na ame bubuwo eye wonaa gbefãɖeɖedɔa ŋuti kɔnta ko míebuna be wonye Yehowa Ðasefowo, ke menye ame siwo ŋutɔ gblɔna be yewonye Ðasefowo la ko o.
^ mm. 2 Subɔsubɔfea dzea egɔme tso September 1 va se ɖe fe si kplɔe ɖo fe August 31. Le kpɔɖeŋu me, fe 2015 fe subɔsubɔfea dze egɔme tso September 1, 2014 va se ɖe August 31, 2015.
^ mm. 16 Subɔsubɔfea dzea egɔme tso September 1 va se ɖe fe si kplɔe ɖo fe August 31. Le kpɔɖeŋu me, fe 2015 fe subɔsubɔfea dze egɔme tso September 1, 2014 va se ɖe August 31, 2015..


text:
Srɔ̃ Ame Si Do Agbe Mavɔ Ŋugbe
“Mizu Mawu srɔ̃lawo abe via lɔlɔ̃awo ene.”
1. Ŋutete kae ate ŋu akpe ɖe mía ŋu míasrɔ̃ Yehowa?
ESI Yehowa wɔ mí la, ede ŋutete mía me be míase amewo fe seselelãmewo gɔme, nenye be míawo ŋutɔ míeto nɔnɔme mawo me kpɔ o gɔ̃ hã. (Xlẽ Efesotɔwo 5:1, 2.) Aleke ŋutete sia ate ŋu akpe ɖe mía ŋu míasrɔ̃ Yehowa? Eye nu ka tae wòle be míakpɔ nyuie le ale si míezãnɛ ŋu?
2. Ne míele fu kpem la, aleke Yehowa sena le eɖokui me?
2 Yehowa do ŋugbe na mí be etefe madidi o, fukpekpe aɖeke maganɔ anyi o. Amesiaminawo kple ‘alẽ bubuawo’ siaa ate ŋu akpɔ mɔ be yewoava nɔ agbe tegbee, le dzifo loo alo le anyigba dzi. (Yohanes 10:16; 17:3; 1 Korintotɔwo 15:53) Gake Yehowa sea vevesese si me míetona ne nya vɔ̃ dzɔ ɖe mía dzi egbea la gɔme. Le blema la, ete ɖe Yehowa dzi ŋutɔ esi efe amewo nɔ fu kpem le Egipte. “Eya hã se veve.” (Yesaya 63:9) Emegbe esi efe amewo gbugbɔ nɔ gbedoxɔa tum eye wonɔ vɔvɔ̃m na wofe futɔwo la, Yehowa se wofe seselelãmea gɔme. Egblɔ na wo be: “Ame si ka asi mia ŋu la ka asi nye gadaglamakui ŋu.” (Zakariya 2:8) Ale si vidada lɔ̃a via vevie la, nenemae Yehowa lɔ̃a esubɔlawo vevie, eye wòdina be yeakpe ɖe wo ŋuti. (Yesaya 49:15) Ne míetsɔa mía ɖokui ɖoa amewo tefe hedzea agbagba be míase ale si wole sesem le wo ɖokui me gɔme la, ekema míele Yehowa fe lɔlɔ̃ srɔ̃m.
YESU SRƆ̃ YEHOWA EYE WÒLƆ̃ AMEWO
3. Aleke Yesu se le eɖokui me esi amewo nɔ fu kpem?
3 Yesu se amewo fe fukpekpewo gɔme na wo togbɔ be eya ŋutɔ meto nɔnɔme mawo me kpɔ o hã. Le kpɔɖeŋu me, enyae be agbea nɔ sesẽm na ame geɖe. Wofe hakplɔlawo nɔ wo blem eye wode se gbogbo aɖewo siwo metso Mawu gbɔ o la na wo. Amewo vɔ̃na na kplɔla siawo. (Mateo 23:4; Marko 7:1-5; Yohanes 7:13) Togbɔ be Yesu ya mevɔ̃ na hakplɔla siawo o eye mexɔ wofe alakpanyawo dzi se o hã la, ese nu si tae ameawo nɔ vɔvɔ̃m ɖo la gɔme na wo. Ete ɖe Yesu dzi ŋutɔ esi wòkpɔ ale si wole fu wɔm wo. Xɔnametɔ aɖeke mele wo si o, abe “alẽ siwo nu kplɔla mele o la ene.” (Mateo 9:36) Esi Yesu srɔ̃ Fofoa ta la, eya hã nye “nublanuikpɔla kple veveseɖeamenula,” eye wòlɔ̃ amewo.
4. Esi Yesu kpɔ ale si amewo nɔ fu kpem la, nu kae wòwɔ?
4 Esi Yesu kpɔ ale si gbegbe amewo nɔ fu kpem la, lɔlɔ̃ ʋãe wòkpe ɖe wo ŋu. Ewɔ nu abe Fofoa ene. Le kpɔɖeŋu me, gbe ɖeka esi Yesu fe apostolowo yi ɖaɖe gbefã le tefe didi aɖe la, ɖeɖi te wo ŋu vevie, eye wòhiã be woawo ɖeɖe woayi tefe aɖe aɖaɖi ɖe eme. Kaka woaɖi go la, Yesu kpɔ be ameha gbogbo aɖewo va le yewo lalam le afi ma. Ekpɔe be ameawo hiã kpekpeɖeŋu, eya ta ede “asi nu geɖewo fiafia me wo.”—Marko 6:30, 31, 34.
LƆ̃ AMEWO ABE YEHOWA KE ENE
5, 6. Nu kae míawɔ nenye be míedi be míalɔ̃ amewo abe Yehowa ke ene? Gblɔ efe kpɔɖeŋu. (Kpɔ nɔnɔmetata si le nyati sia fe gɔmedzedze.)
5 Nu kae míawɔ nenye be míedi be míalɔ̃ amewo abe Yehowa ke ene? Bu nɔviŋutsu sɔhɛ aɖe si ŋkɔe nye Alan fe kpɔɖeŋua ŋu kpɔ. Ele nɔviŋutsu tsitsi aɖe si megale nu kpɔm nyuie o eye azɔli hã menya le zɔzɔm nɛ o la ŋu bum. Alan de ŋugble le Yesu fe nya siawo ŋu be: “Ale si ko miedina be amewo nawɔ na mi la, miwɔ nenema ke na wo.” (Luka 6:31) Eya ta Alan bia eɖokui be, ‘Nu kae medina be amewo nawɔ nam?’ Eɖo eŋu na eɖokui be, ‘Medina vevie be amewo nafo bɔl kplim!’ Gake nɔviŋutsu tsitsi sia mate ŋu afu du alo afo bɔl o. Eya ta nya si wòle be Alan nabia eɖokui ye nye, ‘Ne nyee nye nɔviŋutsu ma la, nu kae madi be amewo nawɔ nam?’
6 Togbɔ be sɔhɛ ko Alan kpɔtɔ nye hã la, edze agbagba be yeabu ale si yease le ye ɖokui me ne ɖe yetsi ku amegã ŋu. Eya ta etena ɖe nɔvi tsitsia ŋu heɖoa toe nyuie ne ele nu fom. Esia na wòva kpɔe be esesẽna na nɔvi tsitsia be wòaxlẽ Biblia alo aɖe gbefã tso afe me yi afe me. Fifia Alan va kpɔ ale si wòate ŋu akpe ɖe nɔvi tsitsia ŋu eye wòdi be yeawɔ nu sia nu si yeate ŋui nɛ. Ne míesea amewo fe seselelãmewo gɔme eye míeɖea lɔlɔ̃ fiaa wo la, ekema míeɖi Yehowa.
7. Aleke míawɔ ase nu siwo me tom mía nɔviwo le la gɔme?
7 Menɔa bɔbɔe ɣesiaɣi be míase nu siwo me tom amewo le la gɔme o, vevietɔ ne míawo ŋutɔ míeto nɔnɔme mawo me kpɔ o. Le kpɔɖeŋu me, mía nɔvi geɖe le veve sem le dɔléle, afɔku, alo tsitsi ta. Nɔvi aɖewo hã le fu kpem vevie le blanuiléle, dzimaɖitsitsi si gbɔ eme, alo le esi wowɔ fu wo va yi ta. Nɔvi bubu aɖewo hã nye dzilaɖekɛwo, alo wofe fometɔwo menye Yehowa subɔlawo o. Kuxi le ame sia ame ŋu, eye ame sia ame kple etɔe. Gake míedi be míalɔ̃ amewo ahakpe ɖe wo ŋu. Ke nu kae míawɔ? Kpekpeɖeŋu si ame sia ame hiã la to vovo. Eya ta ne míeɖoa to amea nyuie hedzea agbagba be míase ale si wòle sesem le eɖokui me gɔme la, míanya kpekpeɖeŋu nyuitɔ si míanae. Ðewohĩ míate ŋu aɖo ŋku ale si Yehowa sena le eɖokui me le fu si kpem wòle ŋu la dzi nɛ. Alo míate ŋu akpe ɖe eŋu le mɔ bubuwo nu. Esia wɔwɔ afia be míele Yehowa srɔ̃m.
NYO DƆME ABE YEHOWA KE ENE
8. Nu kae kpe ɖe Yesu ŋu wònyo dɔme na amewo?
8 Yehowa nyoa dɔme na amewo katã. (Luka 6:35) Eye Yesu ɖi Fofoa. Nu kae kpe ɖe Yesu ŋu wònyo dɔme na amewo esime wònɔ anyigba dzi? Ebua ale si amewo ase le wo ɖokuiwo me le nya si wòagblɔ alo nu si wòawɔ ŋu la ŋuti. Le kpɔɖeŋu me, nyɔnu aɖe si wɔ nu vɔ̃ geɖe la va Yesu gbɔ. Nyɔnua nɔ avi fam vevie eye efe aɖatsiwo nɔ kɔkɔm ɖe Yesu fe afɔwo ŋu. Yesu kpɔe be nyɔnua se veve ŋutɔ ɖe agbe si wònɔ va yi ta, eye wòtrɔ dzi me. Yesu de dzesii be ne yemenyo dɔme na nyɔnua o la, ase veve wòatso eme. Eya ta ekafu nyɔnua ɖe nɔnɔme nyui si wòɖe fia la ta, eye wòtsɔ efe nu vɔ̃wo kee. Eyome Yesu fo nu na Farisitɔ si mekpɔ dzidzɔ ɖe nu si wòwɔ na nyɔnua ŋu o la hã tufafatɔe.
Hafi míatso nya me awɔ nane la, ele be míabu ŋusẽ si wòate ŋu akpɔ ɖe míawo ŋutɔ alo ame bubuwo dzi ŋu
9. Nu kae akpe ɖe mía ŋu míanyo dɔme abe Yehowa ke ene? Gblɔ efe kpɔɖeŋu.
9 Aleke míate ŋu anyo dɔme na amewo abe Yehowa ke ene? Ehiã be míabu nuwo ŋu nyuie hafi afo nu alo awɔ nu ale be míafa tu na amewo eye míagawɔ nu si ate ɖe wo dzi o. Paulo gblɔ be “mele be [Kristotɔ] nawɔ dzre o, ke boŋ wòafa tu na amewo katã.” (2 Timoteo 2:24) Le kpɔɖeŋu me, bu ale si nàte ŋu anyo dɔme le nɔnɔme siwo gbɔna me ŋu kpɔ: Ne wò dɔmemegã mele efe dɔ wɔm nyuie o la, nu kae nàwɔ? Ne nɔvi aɖe si megava kpekpe kpɔ o ɣleti geɖee nye esia la va Fiaɖufe Akpataa me la, nya kae nàgblɔ nɛ? Ne èle gbefã ɖem eye ame aɖe gblɔ be vovo mele ye ŋu yeaɖo to wò o la, aleke nàte ŋu afa tu nɛ? Ne srɔ̃wò bia wò nu si tae mègblɔ ɖoɖo aɖe si nèwɔ la nɛ do ŋgɔ o la, ɖe nàfo nu nɛ tufafatɔea? Ele be míakpɔ ale si amewo ase le wo ɖokui me, kple dɔ si míafe nyawo awɔ ɖe wo dzi la le susu me. Ekema míanya nya si míagblɔ kple nu si míawɔ be míanyo dɔme abe Yehowa ke ene.
SRƆ̃ YEHOWA NE NÀDZE NUNYA
10, 11. Aleke míasrɔ̃ Yehowa ahadze nunya? Gblɔ efe kpɔɖeŋu.
10 Yehowa dze nunya etefe mekɔ o, eye ate ŋu atiae be yeakpɔ nu siwo adzɔ le etsɔme. Togbɔ be míawo ya míenya etsɔme o hã la, míate ŋu adze nunya. Le mɔ ka nu? Hafi míatso nya me awɔ nane la, ele be míabu ŋusẽ si wòate ŋu akpɔ ɖe míawo ŋutɔ alo ame bubuwo dzi ŋu. Mele be míanɔ abe Israel-viwo ene o. Womebu nu si ate ŋu adzɔ ɖe wo dzi ne wogbe toɖoɖo Yehowa ŋu o. Eye womebu fomedodo si le wo kplii dome kple nu siwo katã wòwɔ na wo hã ŋu o. Mose de dzesi esia, eya ta enya be Israel-viwo le nu gbegblẽ wɔ ge. Egblɔ be: “Wonye dukɔ si si tagbɔ mele o, eye womesea nu gɔme o. Ðe wònye nunyalawoe wonye la, anye ne wode ŋugble le esia ŋu! Anye ne wobu nu si ava dzɔ ɖe wo dzi la ŋu.”
11 Le kpɔɖeŋu me, ele be nàde dzesii be ne srɔ̃ɖeŋugbedodo le wò kple nɔvi aɖe dome la, wò seselelãme kple gbɔdɔdɔ fe dzodzrowo nu asẽ ɖe edzi. Eya ta migawɔ naneke si agblẽ nu le fomedodo si le mi kple Yehowa dome ŋu gbeɖe o! Ðe ema tefe la, midze nunya eye mifo asa na afɔku. Kpɔ aɖaŋu nyui si Yehowa ɖo ɖa: “Aɖaŋudzela kpɔa afɔku gbɔna eye wòɣlaa eɖokui, ke ame makpɔnutefe yina ɖadea ta eme, eye wòkpɔa emetsonua.”
KPƆ NYUIE LE NU SIWO ŊU NÈBUNA ŊU
12. Aleke nu siwo ŋu míebuna ate ŋu agblẽ nu le mía ŋu?
12 Nunyala léa ŋku ɖe nu si ŋu wòbuna ŋu. Nu siwo ŋu míebuna ate ŋu aɖe vi na mí alo agblẽ nu le mía ŋu, abe ale si ko wòle le dzo gome ene. Ne míeɖɔ ŋu ɖo le dzo ŋu la, míate ŋu azãe atsɔ aɖa nu. Gake ne míekpɔ nyuie o la, dzo ate ŋu abi míafe afe eye míawo ŋutɔ hã míatsi eme gɔ̃ hã. Alea wòle le nu siwo ŋu míebuna hã gome. Ne míebua nu siwo míesrɔ̃ tso Yehowa ŋu ŋuti la, aɖe vi na mí. Gake ne míenɔa gbɔdɔdɔ manɔsenu alo vivi si míase ne míefo mía ɖokui ɖe agbe baɖa nɔnɔ me ŋu bum ɣesiaɣi la, adzro mí ale gbegbe be míakpɔ gome le eme. Esia ate ŋu agblẽ xɔlɔ̃wɔwɔ si le mía kple Yehowa dome la me.
13. Nu ka susum Xawa nɔ ku ɖe efe agbe ŋu?
13 Míate ŋu asrɔ̃ nu tso nu si dzɔ ɖe nyɔnu gbãtɔ Xawa dzi la me. Yehowa de se na Adam kple Xawa be woagaɖu “sidzedze nyui kple vɔ̃ fe atia” fe tsetse aɖeke o. (1 Mose 2:16, 17) Gake Satana gblɔ na Xawa be: “Miele kuku ge akpɔ o. Elabena Mawu nyae be gbe si gbe miaɖu efe ɖe la, miafe ŋkuwo aʋu, eye mianɔ abe Mawu ene, anya nyui kple vɔ̃.” Xawa kpɔ ale si nuwo anyo nɛ le agbe me nenye be eya ŋutɔ ate ŋu atso nya me le nyui kple vɔ̃ ŋu na eɖokui la le susu me. Eyi edzi nɔ esia ŋu bum si na wòva “kpɔ be ati la nyo na ɖuɖu, eye ekpɔkpɔ dzroa ame.” Nu kae do tso eme? Egbe “efe tsetse la fe ɖe heɖu. Emegbe esi srɔ̃a va egbɔ la, ena ɖe eya hã wòɖu.” (1 Mose 3:1-6) Esia na “nu vɔ̃ va xexea me, eye to nu vɔ̃ me ku la va.” (Romatɔwo 5:12) Mele be Xawa nayi edzi anɔ nu vɔ̃ wɔwɔ ŋu bum hafi o!
14. Aleke Biblia xlɔ̃ nu mí ku ɖe gbɔdɔdɔ manɔsenu ŋu?
14 Ele eme be menye gbɔdɔdɔ manɔsenu ŋue Xawa fe nu vɔ̃a ku ɖo ya o. Ke hã Biblia xlɔ̃ nu mí eme kɔ fãa be, míaganɔ vivisese si anɔ gbɔdɔdɔ manɔsenu me ŋu bum o. Yesu gblɔ be: “Ame sia ame si le ŋku lém ɖe nyɔnu ŋu, eye wòdzroe la, ewɔ ahasi kplii xoxo le efe dzi me.” (Mateo 5:28) Paulo hã xlɔ̃ nu mí be: “Miganɔ ɖoɖo wɔm ɖe kɔɖiɖi na ŋutilã fe nudzodzrowo ŋu o.”
15. Kesinɔnu kawo ŋue wòle be míafe susu nanɔ, eye nu ka tae?
15 Biblia gblɔ hã be míana míafe susu nanɔ ale si míadze Yehowa ŋu la ŋu, ke menye ale si míawɔ azu kesinɔtɔwo ŋu o. Ne ame aɖe nye gatɔ hã la, efe ga mate ŋu akpɔ eta ŋutɔŋutɔ o. (Lododowo 18:11) Yesu gblɔ be anye movidzɔdzɔ ne ame fo kesinɔnuwo nu fu na eɖokui gake Yehowa subɔsubɔ menye nu vevitɔ nɛ le agbe me o. Si fia be, “menye kesinɔtɔ le Mawu gbɔ o.” (Luka 12:16-21) Ne ‘míefo kesinɔnuwo nu fu na mía ɖokuiwo ɖe dzifo’ to nu siwo dzea Yehowa ŋu wɔwɔ me la, míado dzidzɔ na efe dzi, eye dzi adzɔ míawo hã. (Mateo 6:20; Lododowo 27:11) Ɛ̃, fomedodo nyui me nɔnɔ kple Yehowa xɔ asi wu nu sia nu.
MÈGATSI DZIMAÐI FŨU O
16. Nu kae akpe ɖe mía ŋu míadzudzɔ dzimaɖitsitsi?
16 Ne míedina be míazu kesinɔtɔwo le xexe sia me la, ana míatsi dzimaɖi fũu. (Mateo 6:19) Yesu gblɔ be asesẽ na ame siwo tsia dzimaɖi ɖe gakpɔkpɔ ŋu be woatsɔ Mawu Fiaɖufea aɖo nɔfe gbãtɔ le wofe agbe me. (Mateo 13:18, 19, 22) Azɔ hã, ame aɖewo tsia dzimaɖi ɣesiaɣi ɖe nya vɔ̃ siwo ate ŋu ava dzɔ ɖe wo dzi la ŋu. Gake ne míetsia dzimaɖi ɣesiaɣi la, míate ŋu adze dɔ alo ale si míexɔ Yehowa dzi se me nagbɔdzɔ gɔ̃ hã. Ðe ema tefe la, ele be míaka ɖe edzi be Yehowa akpe ɖe mía ŋu. Biblia gblɔ be “Nuxaxa le dzi me ɖe wòtea ame fe dzi ɖe anyi, ke nya nyui nana dzi kpɔa dzidzɔ.” (Lododowo 12:25) Eya ta ne ètsi dzi ɖe nane ŋu la, ɖo dze kple Yehowa subɔla aɖe si dze si wò nyuie. Dziwòla, srɔ̃wò alo xɔ̃wò vevi aɖe ate ŋu ade dzi fo na wò be nàɖo ŋu ɖe Yehowa ŋu eye wòakpe ɖe ŋuwò be wò dzimaɖitsitsia dzi naɖe akpɔtɔ.
Ne ètsi dzimaɖi la, do gbe ɖa na Yehowa, eye nàɖo ŋku kpekpeɖeŋu si wònana wò la dzi
17. Aleke Yehowa ate ŋu akpe ɖe mía ŋu ne míetsi dzimaɖi?
17 Yehowa sea míafe seselelãmewo gɔme wu ame bubu ɖe sia ɖe, eye ate ŋu akpe ɖe mía ŋu míafe susu nadze akɔ anyi nenye be míetsi dzimaɖi. Paulo gblɔ be: “Migatsi dzimaɖi le naneke ŋuti o, ke boŋ le nu sia nu me la, mito gbedodoɖa kple kokofofo kpakple akpedada dzi miana Mawu nanya miafe dzimedidiwo; eye Mawu fe ŋutifafa, si fo gɔmesesewo katã ta la, adzɔ miafe dziwo kple miafe tamesusuwo ŋu to Kristo Yesu dzi.” (Filipitɔwo 4:6, 7) Eya ta ne ètsi dzimaɖi la, ɖo ŋku kpekpeɖeŋu si Yehowa nana wò to nɔviwòwo, hamemetsitsiwo, kluvi nutefewɔla la, mawudɔlawo kple Yesu dzi la dzi ale be wò kplii fe xɔlɔ̃wɔwɔa me nasẽ.
18. Aleke nuwo kpɔkpɔ le susu me fe ŋutetea ɖea vi na mí?
18 Abe ale si míekpɔe ene la, míesrɔ̃a Yehowa nenye be míewɔa ŋutete si le mía si be míase amewo fe seselelãmewo gɔme la ŋu dɔ nyuie. (1 Timoteo 1:11; 1 Yohanes 4:8) Ne míelɔ̃a amewo henyoa dɔme na wo, ne míedea ŋugble le míafe nuwɔnawo me tsonuwo ŋu, eye míetsia dzimaɖi ɣeawokatãɣi o la, dzi adzɔ mí. Mina míanɔ ale si agbea anɔ le Fiaɖufea fe dziɖuɖu te la kpɔm le susu me, eye míawɔ míafe ŋutete ɖe sia ɖe be míasrɔ̃ Yehowa.


text:
FEBRUARY (DZODZE) 13, 2015
UKRAINE
Woxɔ Tadeagufewo Sesẽe Le Ukraine Ƒe Ɣedzefenutowo Me
Tso ɣeaɖeɣi va ɖo January (Dzove) 2015 me la, asrafohawo xɔ Yehowa Ðasefowo fe Fiaɖufe Akpata (tadeagufe) 14 sesẽe le Ukraine. Dukɔa fe ɣedzefenuto siwo nye Donetsk kple Luhansk mee nu siawo yi edzi le. Dukɔmeviʋawo le edzi yim le nuto siawo me ɣleti geɖewoe nye esia. Gbadagba siawo tɔ ŋku Yehowa Ðasefowo elabe womelɔ̃a wofe nya gbɔ o, eye womedea bubu mawusubɔsubɔ kple takpekpe fe ablɔɖe si le wo si la hã ŋu o.
Ƒe 20 kple edzivɔe nye esia Yehowa Ðasefo siwo le Ukraine subɔna le ablɔɖe me. Afetɔ Vasyl Kobel, Yehowa Ðasefo aɖe si wɔa dɔ le wofe alɔdzedɔwɔfe si le Lviv gblɔ be: “Tso gbe aɖe gbe kee míekpena le míafe tadeagufewo xlẽa Biblia hedoa gbe ɖa, eye míedzea agbagba be míafe nuwɔnawo nade míafe nutometɔwo dzi. Gake nyitsɔ laa la, aʋa si le edzi yim le dukɔa fe ɣedzefenutowo me tɔtɔ Ukrainetɔwo fe agbenɔnɔ kura. Eye mele Yehowa Ðasefowo hã kpam o; wole ŋutasẽnuwo wɔm le míawo hã mía ŋu.”
Afetɔ Kobel fo nu ɖe Yehowa Ðasefo 150,000 siwo le Ukraine la katã nu. Le ɣleti ʋɛ siwo va yi me la, Ðasefo akpe geɖewo si le nuto siwo me aʋawɔwɔa le edzi yim le la me. Gake Ðasefo 17,500 lɔfo siwo kpɔtɔ le Donetsk kple Luhansk nutowo me la le agbagba dzem be yewoayi yewofe gbe sia gbe dɔwo dzi le aʋawɔwɔ dziŋɔ ma me. Esi wònye be woxɔ Ðasefoawo fe Fiaɖufe Akpatawo le wo si sesẽe ta la, tadeagufe megale wo dometɔ akpe geɖe si o. Esia foe ɖe wo nu be woamimi ɖe wofe haxɔsetɔwo fe afewo me awɔ wofe kpekpewo. Eye esia na hã be Ðasefo aɖewo zɔa mɔ gafofo eve hafi tea ŋu yia wofe kpekpewɔfewo.
Fiaɖufe Akpatawo Xɔxɔ Sesẽe Kple Ŋkutɔtɔ Ðasefowo Le Wofe Mawusubɔsubɔ Ta
Ðasefoawo fe Fiaɖufe Akpatawo xɔxɔ sesẽe menye nu dogoɖenunu kura o, ke boŋ ɖe woɖoe koŋ le ewɔm ɖe wo ŋu le wofe mawusubɔsubɔ ta. Gbadagba siwo le wofe tadeagufewo xɔm sesẽe fe amegã ɖeka ɖe wofe tamesusu gblɔ be “yewoaɖe Yehowa Ðasefowo katã ɖa kpuie.” Elabena le efe susu nu la, Orthodɔks-ha koe woɖe mɔ na le nutoa me. Asrafomegã bubu gblɔ be, “Evɔ na Yehowa Ðasefowo gbidii.” Togbɔ be wole ŋɔdzi dom na Yehowa Ðasefowo hã la, woɖoe kplikpaa be yewoayi yewofe dɔwo dzi le Ukraine dukɔa me godoo.
Togbɔ be womewɔ nu vevi Ðasefo aɖeke esime wova xɔ akpatawo hã o la, Ðasefoawo fe dedienɔnɔ kple ablɔɖe si le wo si be woakpe kple wofe haxɔsetɔwo hena tadedeagu la ɖo afɔku me. Gbe ɖeka la, gbadagbawo ge ɖe Fiaɖufe Akpata aɖe me le du si woyɔna be Horlivka me le Donetsk-nutoa me esime Ðasefoawo nɔ wofe subɔsubɔwɔnawo wɔm, eye wodo vɔvɔ̃ na vavalawo. Vavala siawo dometɔ aɖewo nye amegãɖeɖiwo, nyagãɖeɖiwo kple ɖeviwo. Le nudzɔdzɔ bubu me la, esi Yehowa Ðasefowo va ɖo be yewoage ɖe yewofe Fiaɖufe Akpata me hena subɔsubɔwɔnawo wɔwɔ la, wofe nu koe ku, elabena woɖɔli akpataa fe gametiwo eye gbadagbawo tsɔ tefea wɔ wo nɔfee.
Afɔ Siwo Woɖe Be Woakpɔ Nyaa Gbɔ
Afetɔ Kobel gblɔ be: “Míafe alɔdzedɔwɔfe si le Lviv do ka kple dudɔwɔfe kple dziɖuɖumegã vovovowo hena nyanya wo tso akpatawo xɔxɔ sesẽe manɔsenu sia ŋu. Wona dziɖuɖua nya be nu siwo ame siwo xɔ akpata siawo sesẽe awɔ le akpata siawo me la mele yewofe ŋkɔ me o.” Tsɔ kpe ɖe eŋu la, alɔdzedɔwɔfea fia mɔ ame siwo nye ŋgɔxɔlawo le Yehowa Ðasefowo fe hame siwo le Donetsk kple Luhansk nutoawo me me be woawɔ nu sia nu si ana Ðasefoawo nanɔ dedie. Woɖo ŋku edzi na ŋutsu siawo be amegbetɔ fe agbe le vevie wu akpatawo, eya ta womegawɔ naneke si ade Ðasefo aɖeke fe agbe afɔku me o.
Esi wònye be nutoa me mefa fifia o ta la, mɔnukpɔkpɔ aɖeke meli be Ðasefoawo natsɔ akpatawo xɔxɔ fe nya sia ayi ʋɔnudrɔ̃fe ale be woagbugbɔ wofe Fiaɖufe Akpatawo na wo o. Togbɔ be akpata siawo xɔxɔ na nɔnɔmea sesẽ na Ðasefoawo hã la, woɖoe kplikpaa be yewoayi yewofe mawusubɔsubɔdɔwo dzi tamanamanae. Wole mɔ kpɔm na ɣeyiɣi si me woagbugbɔ wofe Fiaɖufe Akpatawo na wo eye woagakpe kple wofe haxɔsetɔwo le dedienɔnɔ me ahaɖe dzi ɖi.


text: Na henɔ la; ɖe “Mègagblẽ Nu O” fe gbe nu. David fe ha. Miktam.* Esime Saul dɔ amewo ɖa be woadzɔ David fe afea ŋu ne woawui.+59 Oo nye Mawu, ɖem tso nye futɔwo si me;+Kpɔ tanye tso ame siwo tso ɖe ŋunye la si me.+2 Ðem tso nu vɔ̃ɖi wɔlawo si me,Eye nàxɔ nam tso ŋutasẽlawo* si me.3 Kpɔ ɖa, wode xa ɖi nam;*+Ame sesẽwo dze dzinye,Oo Yehowa, evɔ nyemedze agɔ alo wɔ nu vɔ̃ aɖeke hã hafi o.+4 Togbɔ be nyemeda vo aɖeke o hã la, wole du dzi hele klalo be yewoadze dzinye.Mele yɔwòm, eya ta tso nàva kpɔ ɖa.5 Elabena wò aʋakɔwo fe Yehowa ye nye Israel fe Mawu.+Nyɔ, nàtrɔ susu ɖe dukɔwo katã ŋu.Mègave yomemɔfiala vɔ̃ɖiwo nu o.+ (Sela)6 Wovana fiẽ sia fiẽ;+Wonɔa wowóm abe avuwo ene+ eye wotsana kpea dua ɖo.+7 Kpɔ ɖa! Wodudua nya kɔna ɖi bababa;Wofe nuyiwo le abe yi ene,+Eye wogblɔna be: “Ame kae le esem?”+8 Ke wò, Yehowa, àko wo;+Àɖe alɔme le dukɔwo katã ŋu.+9 Oo nye Ŋusẽ, manɔ asiwò nu kpɔm;+Elabena Mawue nye nye mɔ́ sesẽ.+10 Mawu si vea nunye geɖe la ŋutɔ akpe ɖe ŋunye;+Mawu ana matsa ŋku le nye futɔwo dzi le dziɖuɖu me.+11 Mègawu wo o, ne nye dukɔ la fe ŋku nanɔ edzi.Le wò ŋusẽ me, na woatsa tsaglãla;Eye nàna woadze anyi, Oo Yehowa, míafe akpoxɔnu.+12 Le esi wotsɔa wofe nu wɔa nu vɔ̃, le nya si dona le wofe nu me la ta,Wofe dada nezu ɖɔ wòaɖe wo,+Le ɖiŋudodo kple amebeble si dona le wo nu ta.13 Na wo nu nayi le wò dziku me;+Na wo nu nayi, ne woaganɔ anyi o;Na woadze sii be Mawu le dzi ɖum ɖe Yakob dzi va se ɖe anyigba fe mlɔenuwo ke.+ (Sela)14 Na woatrɔ ava fiẽ sia fiẽ;Na woanɔ wowóm abe avuwo ene atsa akpe dua ɖo.+15 Na woanɔ tsaglãla tsam anɔ nu si woaɖu la dim;+Womegaɖi fo o, eye womegakpɔ dzefe hã o.16 Ke nye la, madzi ha le wò ŋusẽ ŋu;+Le ŋdi la, matsɔ dzidzɔ aɖe gbefã wò lɔlɔ̃ si nu metsina o la.Elabena wòe nye nye mɔ́ sesẽ,+Kple nye dedienɔfe le xaxaɣi.+17 Oo nye Ŋusẽ, wòe madzi kafukafuha* na,+Elabena Mawue nye nye mɔ́ sesẽ, Mawu si lɔ̃am vevie.+


text:
Nusrɔ̃lawo ma wofe nunɔamesiwo kple wo nɔewo (32-37)
4 Ke esi ame eveawo le nu fom na ameawo la, nunɔlawo fe tatɔwo kple gbedoxɔa dzi kpɔlawo fe amegã kpakple Zadukitɔwo+ va do ɖe wo dzi.2 Wodo dziku ɖe apostoloawo ŋu be wole nu fiam ameawo, eye wole egblɔm le dutofo be Yesu fɔ tso ku me.+3 Eya ta wolé wo de gaxɔ me+ va se ɖe esime ŋu ke, elabena fiẽsi ɖo xoxo.4 Ke ame siwo se nufoa la dometɔ geɖewo xɔe se, eye ŋutsuawo fe xexlẽme ade ame akpe atɔ̃.+5 Esi ŋu ke la, wofe dziɖulawo, amegãwo kple agbalẽfialawo va kpe ta le Yerusalem,6 hekpe ɖe nunɔlawo fe tatɔ Ana,+ Kayafa,+ Yohanes, Aleksandro kple nunɔlawo fe tatɔ la fe fometɔwo katã ŋu.7 Wona Petro kple Yohanes va tsi tsitre ɖe wo dome, eye wobia wo be: “Ŋusẽ kae mietsɔ wɔ nu sia, eye ame ka fe ŋkɔ mee miewɔe le?”8 Ale Petro, ame si gbɔgbɔ kɔkɔe yɔ fũu+ la, gblɔ na wo be:“Mi dukɔ la fe dziɖulawo kple amegãwo,9 ne wole nya biam mí egbea le dɔ nyui si míewɔ na tekunɔ+ aɖe ta, eye miedi be yewoanya ame si na ŋutsu sia haya la,10 ekema mia kple Israel dukɔ blibo la katã minyae be, Yesu Kristo, Nazaretetɔ+ la, ame si miawo miehe ɖe ati ŋu,+ gake Mawu fɔe ɖe tsitre tso ame kukuwo dome+ la, eya fe ŋkɔ mee ŋutsu sia fe lãme sẽ le eye wòle tsitre ɖe mia ŋkume.11 Esiae nye ‘kpe si mi xɔtulawo miebu ɖe naneke me o, si va zu dzogoedzikpe vevitɔ la.’+12 Gawu la, xɔxɔ la megale ame bubu aɖeke me o, elabena ŋkɔ+ bubu aɖeke mele dzifoa te, si wona amegbetɔwo, si dzi míato akpɔ xɔxɔ o.”+13 Ke esi wokpɔ ale si Petro kple Yohanes fo nu kakaɖedzitɔe, evɔ wonya be womenya agbalẽ o,* eye wonye ame tsɛwo+ la, wofe mo wɔ yaa ŋutɔ. Ale wova dze sii be wonɔ Yesu ŋu.+14 Esi wole ame si woda dɔ na la kpɔm wòle tsitre ɖe wo gbɔ+ ta la, nya aɖeke megale wo si woagblɔ ɖe wo ŋu o.+15 Eya ta woɖe gbe na wo be woado le Sanhedrin* takpexɔ la me, eye wode adaŋu kple wo nɔewo16 gblɔ be: “Nu kae míawɔ ame siawo?+ Elabena vavãe, wowɔ dzesi gã aɖe to wo dzi, eye Yerusalem nɔlawo katã kpɔe,+ eye míate ŋu asẽ nu le eŋu o.17 Gake be wòagakaka ɖe edzi geɖe wu le dukɔ la dome o la, mina míado ŋɔdzi na wo vevie be woagafo nu na ame aɖeke le ŋkɔ sia dzi azɔ o.”+18 Ale woyɔ wo vɛ, eye wode se na wo be woagagblɔ nya aɖeke kura alo afia nu le Yesu fe ŋkɔ me azɔ o.19 Ke Petro kple Yohanes ɖo eŋu na wo be: “Ne edzɔ le Mawu ŋkume be míaɖo to miawo wu Mawu la, miawo ŋutɔwo mibu eŋu kpɔ.20 Ke míawo ya míate ŋu adzudzɔ nufofo le nu siwo míekpɔ kple nu siwo míese la ŋu o.”+21 Eya ta esi wogado ŋɔdzi na wo ɖe edzi vɔ la, woɖe asi le wo ŋu, le esi womekpɔ naneke si dzi woanɔ te ɖo ahe to na wo o ta,+ elabena ameawo katã le Mawu kafum le nu si dzɔ la ta.22 Elabena ame si woda dɔa na nukutɔe la xɔ wu fe blaene.23 Esi woɖe asi le wo ŋu la, woyi wo tɔwo gbɔ, eye woka nya siwo nunɔlawo fe tatɔwo kple amegãwo gblɔ na wo la ta na wo.24 Esi wosee la, wo katã wokɔ gbe dzi na Mawu ɖekae gblɔ be:“Afetɔ Dziɖulagã, wòe nye Ame si wɔ dzifo kple anyigba kple atsiafu kple wo me nuwo katã,+25 eye nèto gbɔgbɔ kɔkɔe la dzi na mía tɔgbui David,+ wò subɔla gblɔ ɖi be: ‘Nu ka tae dukɔwo le nyanyram, eye amewo le adaŋu dem dzodzro?26 Anyigbadzifiawo tso, eye dziɖulawo fo takpli ɖe Yehowa* kple efe amesiamina* la ŋu.’+27 Elabena le nyatefe me la, Herodes kple Pontio Pilato+ kpakple dukɔwo me tɔwo kple Israel dukɔwo fo fu ɖekae ɖe du sia me ɖe wò subɔla kɔkɔe Yesu, si nèsi ami na+ la ŋu,28 be woawɔ nu si nèɖo ɖi do ŋgɔ be wòadzɔ le wò ŋusẽ kple lɔlɔ̃nu me+ la.29 Ke azɔ Yehowa,* kpɔ wofe ŋɔdzidonamewo ɖa, eye nàna wò kluviwo nayi edzi agblɔ wò nya la kple dzidefo geɖe,30 esi nèdo wò asi ɖa hena amewo kpɔ dɔyɔyɔ, eye dzesiwo kple nukunuwo le eme vam+ to wò subɔla kɔkɔe Yesu fe ŋkɔ dzi.”+31 Esi wofo koko vevie* alea vɔ la, tefe si wofo fu ɖo la ʋuʋu, eye gbɔgbɔ kɔkɔe la yɔ wo katã fũu,+ eye wole Mawu fe nya la gblɔm dzinɔamefotɔe.+32 Ame gbogbo siwo xɔe se la hã fe dzi kple luʋɔ* wɔ ɖeka, eye wo dometɔ ɖeka pɛ hã megblɔna be nu siwo le ye si la nye ye ŋutɔ ye tɔ o, ke boŋ wowɔa nuwo katã ɖekae.+33 Eye apostoloawo tsɔ ŋusẽ gã yi edzi le ɖase ɖim le Afetɔ Yesu fe tsitretsitsi+ la ŋu, eye Mawu ve wo katã nu geɖe.34 Nyatefee, hiã metu ame aɖeke le wo dome o,+ elabena ame siwo katã si anyigba alo afe le la dzraa wo, eye wotsɔa ga si wokpɔ la vanɛ,35 eye wotsɔa wo va dana ɖe apostoloawo fe afɔnu.+ Azɔ womanɛ na ame sia ame ɖe efe hiahiã nu.+36 Eye Yosef, si apostoloawo gayɔna be Barnaba+ (si gɔmee nye “Akɔfafavi”), eye wònye Lewitɔ, Kipro vidzidzi,37 si si anyigba aɖe le la, dzrae, eye wòtsɔ ga la va da ɖe apostoloawo fe afɔnu.+
Etenuŋɔŋlɔ
^ Efia be, womexɔ hehe le rabiwo fe suku o. Mefia be wonye agbalẽmanyalawo o.


text: 9 Hiob ɖo eŋu be:2 “Nyatefee, menya be nenemae wòle.Gake aleke amegbetɔ tɔ adzɔ ne ekpe nya kple Mawu?+3 Ne ame aɖe di be yeahe nya kplii* hã la,+Ame ma mate ŋu aɖo nya ɖeka pɛ hã ŋu nɛ le nya akpe dome o.4 Dzi nyanu le esi, eye efe ŋusẽ tri akɔ.+Ame kae ate ŋu adze aglã ɖe eŋu, eye nu vevi mawɔe o?+5 Emlia* towo ɖa, ke amewo menyana o;Etrɔa wo bua anyi le efe dziku me.6 Eʋuʋua anyigba le enɔfe,Ale be efe sɔtiwo ʋuʋuna kpekpekpe.+7 Eɖea gbe na ɣe be wòagaklẽ oEye wòxea ɣletiviwo ŋkume;+8 Eya ɖekae kekea dzifowo me,+Eye wòzɔa futsotsoe kɔkɔwo dzi.+9 Ewɔ Ayis,* Kesil,* kple Kima ɣletivihatsotsowo*+Kple anyiehe ɣletivihatsotsowo;*10 Ewɔa nu gã siwo me dzodzro meli o,+Kple nu wɔnuku siwo mele xexlẽ me o.+11 Eto ŋunye va yi, eye nyemete ŋu kpɔe o;Etso eme va yi, ke nyemedze sii o.12 Ne edu nu le ame si la, ame kae ate ŋu agbe nɛ?Ame kae ate ŋu agblɔ nɛ be, ‘Nu kae nye ema wɔm nèle?’+13 Mawu mafa efe dziku nu o;+Ame siwo naa kpekpeɖeŋu Rahab*+ gɔ̃ hã abɔbɔ ɖe ete.14 Ke aleke nyea mawɔ aɖo nya ŋu nɛ?Afi kae makpɔ nyawo le atsɔ ahe nya kplii?15 Ne tɔnye dzɔ hã la, nyemate ŋu aɖo nya ŋu nɛ o.+Ðe mafo koko na nye ʋɔnudrɔ̃la* boŋ be wòakpɔ nublanui nam.16 Ne meyɔe la, ɖe wòatɔ nama?Nyemexɔe se be alé to ɖe ŋunye o,17 Elabena etsɔa ahom gbãam gudugudu,Eye wònaa nye abiwo sɔa gbɔ ɖe edzi yakatsyɔ.+18 Ena mede gbɔgbɔ ge do kpoe;Eye wòtsɔa veve yɔa ko nam.19 Ne ŋusẽ fe nyae wònye la, ke eyae nye ŋusẽtɔ la.+Eye ne ʋɔnu dzɔdzɔe dɔdrɔ̃e la, ebe: ‘Ame kae ate ŋu atsɔ nya ɖe ŋunye?’20 Ne tɔnye dzɔ la, nye ŋutɔ nye nu abu fɔm;Ne melé nye nutefewɔwɔ me ɖe asi* hã la, abu fɔm.*21 Ne melé nye nutefewɔwɔ me ɖe asi* hã la, nyemaka ɖe ɖokuinye dzi o;*Megbe nu le nye agbe sia gbɔ.*22 Nya ɖeka koe li. Esia tae megblɔna be,‘Etsrɔ̃a ame maɖifɔ* kple ame vɔ̃ɖi siaa.’23 Ne tsi aɖɔ kpata awu ame le vo me hã la,Ame maɖifɔwo fe xaxa la aɖi kokoe nɛ.24 Etsɔ anyigba la de asi na ame vɔ̃ɖiwo;+Etsyɔa nu ŋku dzi* na ʋɔnudrɔ̃la siwo le edzi.Ne menye eyae wɔe o ɖe, ke ame kae?25 Nye ŋkekewo le du dzi wu dufula gɔ̃ hã;+Wova yi kabakaba nu nyui aɖeke makpɔmakpɔe.26 Wova yi mii abe aflaʋu ene;Abe hɔ̃ siwo de agba anyi be yewoafo nu ene.27 Ne mebe, ‘Maɖe susu ɖa le nye dzimaɖitsitsi la dzi,Madzudzɔ adãdodo ne makɔ mo’ la,28 Megavɔ̃na kokoko le nye veveseseawo katã+ ta,Menyae nyuie be màbum fɔmaɖilae o.29 Àbum fɔɖilae* godoo.Ke nu ka tae maganɔ agbagba dzem dzodzro?+30 Ne mele sno si lólo fe tsi,Eye meklɔ nye asi ɖe adzalẽtsi me hã la,+31 Àganyrɔm ɖe ʋe me,Ale be manɔ ŋu nyɔm na nye ŋutɔ nye awuwo gɔ̃ hã.32 Elabena menye amegbetɔ wònye abe nye ene, ne maɖo nya ŋu nɛ,Alo ne makplɔe ayi ʋɔnu o.+33 Ame aɖeke meli atso nya me na mí,*Alo anye ʋɔnudrɔ̃la na mí o.*34 Ne ɖe wòadzudzɔm fofo,*Eye efe ŋɔdzi magalém azɔ o la,+35 Anye ne mafo nu kplii vɔvɔ̃manɔmee,Elabena nyemenye ame si foa nu kple vɔvɔ̃ o.


text: 18 Ke Midian nunɔla Yetro, si nye Mose to la,+ se nu siwo katã Mawu wɔ na Mose kple efe dukɔ Israel, kpakple ale si Yehowa kplɔ Israel tso Egipte.+2 Mose to Yetro xɔ Mose srɔ̃ Zipora wònɔ egbɔ, esime Mose ɖoe ɖe afe3 hekpe ɖe viaŋutsu eveawo ŋu.+ Mose na ŋkɔ viawo dometɔ ɖeka be Gersom,*+ elabena egblɔ be: “Mezu amedzro le dzronyigba dzi,”4 eye wòna ŋkɔ evelia be Eliezer,* elabena egblɔ be: “Fofonye fe Mawu lae nye nye kpeɖeŋutɔ, si ɖem tso Farao fe yi nu.”+5 Ale Mose to, Yetro, kple Mose viŋutsuawo kpakple srɔ̃a wova egbɔ le gbea dzi, afi si wofu asaɖa anyi ɖo, le Mawu vavã la fe to la gbɔ.+6 Eye wòɖo du ɖe Mose be: “Nye towò Yetro+ kple srɔ̃wò kpakple viwòŋutsu eveawo míegbɔna gbɔwò.”7 Enumake Mose do go yi ɖakpe toa, eye wòbɔbɔ tsyɔ mo anyi ɖe eŋkume, eye wògbugbɔ nu nɛ. Wobia wo nɔewo fe agbe ta se, eye woyi agbadɔ la me.8 Eye Mose gblɔ nu siwo katã Yehowa tu kple Farao kple Egiptetɔwo le Israel ta,+ kple fu siwo katã wokpe le mɔzɔzɔa me+ kpakple ale si Yehowa ɖe wo la na toa.9 Yetro kpɔ dzidzɔ le nu nyui siwo katã Yehowa wɔ na Israel be wòɖe wo tso Egiptetɔwo si me la ta.10 Eye Yetro gblɔ be: “Woakafu Yehowa, ame si ɖe mi tso Egiptetɔwo kple Farao si me, eye wòɖe dukɔ la tso Egiptetɔwo fe ŋusẽ te.11 Azɔ medze sii be Yehowa lolo wu mawu bubuawo katã+ le nu si wòtu kple ame siwo wɔ nu ɖe efe amewo ŋu dadatɔe la ta.”12 Eye Mose to Yetro tsɔ numevɔ kple vɔsa bubuwo vɛ na Mawu, eye Aron kple Israel fe ametsitsiwo katã va ɖu nu kple Mose to le Mawu vavã la ŋkume.13 Esi ŋu ke la, Mose bɔbɔ nɔ anyi abe ale si wòwɔna ene, be yeadrɔ̃ ʋɔnu dukɔ la, eye dukɔ la le Mose ŋkume tso ŋdi va se ɖe fiẽ.14 Esi Mose to kpɔ nu siwo katã wɔm wòle na dukɔa la, ebiae be: “Nu kae nye esi wɔm nèle na dukɔ la? Nu ka tae wò ɖeka nèbɔbɔ nɔ anyi ɖe afi sia, eye dukɔ blibo la le tsitre ɖe ŋkuwòme tso ŋdi va se ɖe fiẽ?”15 Mose ɖo eŋu na toa be: “Elabena dukɔ la vaa gbɔnye be woabia nu Mawu.16 Ne nya aɖe dzɔ la, wotsɔnɛ vaa gbɔnye, eye medrɔ̃a ame kple ehavi dome nya na wo, eye menana wonyaa Mawu vavã la fe nyametsotsowo kple efe sewo.”+17 Eye Mose to gblɔ nɛ be: “Nu si wɔm nèle la menyo o.18 Nu ati kɔ na wò kple dukɔ si le ŋuwò la siaa, elabena agba la kpe na wò akpa. Wò ɖeka màte ŋu atsɔe o.19 Azɔ ɖo tom. Na maɖo aɖaŋu na wò, eye Mawu anɔ kpli wò.+ Nɔ dukɔ la tefe le Mawu vavã la ŋkume,+ eye nàtsɔ nyaawo ayi Mawu vavã la gbɔ.+20 Fia ɖoɖoawo kple seawo wo,+ eye na woanya mɔ si woato kple dɔ si woawɔ.21 Tia ŋutsu zazɛ̃wo le dukɔ la dome,+ ame siwo vɔ̃a Mawu, ŋutsu siwo dzi woate ŋu aka ɖo, siwo lé fu viɖe foɖi,+ eye nàɖo wo tatɔwoe, ame aɖewo ɖe ame akpe nu, ame aɖewo ɖe ame alafa nu, ame aɖewo ɖe ame blaatɔ̃ nu, eye ame aɖewo ɖe ame ewo nu.+22 Woadrɔ̃ ʋɔnu na dukɔ la ɣesiaɣi si nya aɖe dzɔ, woawo nakpɔ nya suesuewo katã gbɔ, ke woatsɔ nya sesẽ ɖe sia ɖe ava gbɔwò.+ Na woatsɔ agba la akpe wò be nuwo nanɔ bɔbɔe na wò.+23 Ne èwɔe alea, eye wòsɔ ɖe Mawu fe se nu la, ekema àte ŋu anɔ te ɖe dɔ sesẽ la nu, eye ame sia ame atsɔ dzidzeme ayi afe me.”24 Enumake Mose ɖo to toa fe gbe eye wòwɔ nu siwo katã wògblɔ nɛ.25 Mose tia ŋutsu zazɛ̃wo le Israel-viwo katã dome, eye wòɖo wo dukɔ la fe tatɔwoe, ame aɖewo ɖe ame akpe nu, ame aɖewo ɖe ame alafa nu, bubuwo ɖe ame blaatɔ̃ nu, eye ame aɖewo hã ɖe ame ewo nu.26 Eya ta wodrɔ̃a ʋɔnu na dukɔ la ne nya aɖe dzɔ. Wotsɔa nya sesẽwo vaa Mose gbɔ,+ ke nya suesuewo katã la woawo ŋutɔwo drɔ̃nɛ.27 Emegbe Mose do mɔ toa,+ eye wòdzo yi efe anyigba dzi.


text:
TA 139
Yesu Ahe Paradiso Vɛ Ahawu Efe Dɔ La Nu
NU SI AVA DZƆ ÐE ALẼAWO KPLE GBƆ̃AWO DZI
AME GEÐE AKPƆ DZIDZƆ LE PARADISO ME LE ANYIGBA DZI
YESU NYE MƆ LA, NYATEƑE LA KPLE AGBE LA VAVÃ
Le Yesu fe nyɔnyrɔxɔxɔ megbe teti ko la, edze ŋgɔ futɔ aɖe si ɖoe kplikpaa be yeana wòado kpo nu hafi wòadze efe subɔsubɔdɔa gɔme gɔ̃ hã. Ɛ̃, Abosam dze agbagba enuenu be yeate Yesu kpɔ. Emegbe Yesu gblɔ tso vɔ̃ɖitɔ ma ŋu be: “Xexea dzi ɖula la gbɔna, eye mekpɔ ŋusẽ aɖeke ɖe dzinye o.”—Yohanes 14:30.
Le ŋutega me la, apostolo Yohanes kpɔ nu si ava dzɔ ɖe “ʋɔ driba gã, si nye da xoxo la, si woyɔna be Abosam kple Satana” la dzi. Woatsɔ amegbetɔwo fe futɔ vɔ̃ɖi ma afu gbe tso dzifo, ‘eye dzi akui vevie, elabena enyae be ɣeyiɣi vi aɖe koe susɔ na ye.’ (Nyaɖeɖefia 12:9, 12) Kristotɔwo ka ɖe edzi be ‘ɣeyiɣi vi si susɔ’ la mee yewole, eye etefe madidi o woatsɔ “ʋɔ driba, si nye da xoxo la,” ade aʋli me, eye wòanɔ dɔ mawɔmawɔ fe nɔnɔme me le fe 1,000 si me Yesu anɔ dzi ɖum le Mawu Fiaɖufea me la me.—Nyaɖeɖefia 20:1, 2.
Nu kae adzɔ le anyigba, si nye míafe afe la dzi, le ɣeyiɣi ma me? Ame kawoe anɔ anyigba dzi, eye aleke nɔnɔmeawo anɔ? Yesu ŋutɔ ɖo nya siawo ŋu. Le lo si wòdo ku ɖe alẽawo kple gbɔ̃awo ŋu me la, egblɔ ale si etsɔme ava nɔ na ame dzɔdzɔe siwo le abe alẽwo, siwo wɔa nu aduadu kple Yesu nɔviwo hewɔa nyui na wo la. Ena nu si ava dzɔ ɖe ame siwo mewɔa nu nyui mawo o, siwo le abe gbɔ̃wo ene dzi la hã me kɔ. Yesu gblɔ be: “Ame siawo [gbɔ̃awo] ayi ɖe tsɔtsrɔ̃ mavɔ me, ke ame dzɔdzɔewo [alẽawo] ya ayi ɖe agbe mavɔ me.”—Mateo 25:46.
Esia kpe ɖe mía ŋu míese nya si Yesu gblɔ na nu vlo wɔla si woklã ɖe atia ŋu le exa la gɔme. Menye tefeɖoɖo si fe ŋugbe Yesu do na efe apostolo wɔnutefeawo, si nye be woanɔ Dzifofiaɖufea me la kee wòdo na ŋutsu sia o. Ke boŋ Yesu do ŋugbe na nu vlo wɔla si trɔ dzi me la be: “Vavã mele egblɔm na wò egbea be, ànɔ Paradiso me kplim.” (Luka 23:43) Esia fia be mɔnukpɔkpɔ asu ŋutsu ma si be wòanɔ Paradiso, si le abe abɔ dzeani ene la me. Eya ta eme kɔ fãa be ame siwo le abe alẽwo ene egbea siwo ayi ɖe “agbe mavɔ me” la hã anɔ Paradiso ma me.
Esia wɔ ɖeka kple nya siwo apostolo Yohanes gblɔ tsɔ ɖɔ ale si nɔnɔmeawo anɔ le anyigba dzi ɣemaɣi. Egblɔ be: “Mawu fe agbadɔ la le amegbetɔwo gbɔ, eye wòanɔ anyi kpli wo, eye woanye efe dukɔ. Eye Mawu ŋutɔ anɔ anyi kpli wo. Eye atutu aɖatsi sia aɖatsi ɖa le wofe ŋkume, eye ku maganɔ anyi akpɔ o, konyifafa kple ɣlidodo kpakple vevesese hã maganɔ anyi o. Nu siwo nɔ anyi tsã la nu va yi.”—Nyaɖeɖefia 21:3, 4.
Hafi nu vlo wɔlaa nate ŋu anɔ agbe le Paradiso me la, ele be woafɔe ɖe tsitre. Eye menye eya koe woafɔ ɖe tsitre o. Yesu na esia me kɔ esi wògblɔ be: “Gafofo la gbɔna, esime ame siwo katã le ŋkuɖodziyɔdowo me la ase efe gbe, eye woado go, ame siwo wɔ nu nyuiwo la, hena agbe fe tsitretsitsi, eye ame siwo wɔ nu vlowo la, hena ʋɔnudɔdrɔ̃ fe tsitretsitsi.”—Yohanes 5:28, 29.
Ke apostolo wɔnutefeawo kple ame ʋɛ bubu siwo anɔ dzifo kple Yesu ya ɖe? Biblia gblɔ be: “Woanye Mawu kple Kristo fe nunɔlawo, eye woaɖu fia kplii fe akpe ɖeka.” (Nyaɖeɖefia 20:6) Ame siawo siwo ava ɖu fia kple Kristo la nye ŋutsu kple nyɔnu siwo nɔ agbe le anyigba dzi kpɔ. Eya ta ɖikeke mele eme o be dziɖula mawo ase veve ɖe ame siwo le anyigba dzi la nu ahase nu gɔme na wo.—Nyaɖeɖefia 5:10.
Yesu ana efe tafevɔsaa naɖe vi na amegbetɔ siwo le anyigba dzi, eye wòaɖe wo tso nu vɔ̃ fe fifode si dome wonyi la me. Eya kple efe hatidziɖulawo ana amegbetɔfomea nade blibo. Ɛ̃, amegbetɔwo ase vivi na agbea abe ale si Mawu ɖoe tso gɔmedzedzea me esi wògblɔ na Adam kple Xawa be woadzi ayɔ anyigba dzi la ene. Ku si do tso Adam fe nu vɔ̃a me la gɔ̃ hã maganɔ anyi o!
Eya ta Yesu awɔ dɔ siwo katã Yehowa de esi la ade goe. Le Yesu fe Ƒe Akpe Ðeka Dziɖuɖua fe nuwuwu la, atsɔ Fiaɖufea kple amegbetɔfomea si de blibo la ade Fofoa si. Apostolo Paulo ŋlɔ tso Yesu fe ɖokuibɔbɔnuwɔna ɖedzesi sia ŋu be: “Ne wotsɔ nuwo katã de ete vɔ la, ekema Vi la ŋutɔ hã atsɔ eɖokui ade Ame si tsɔ nuwo katã de ete la te, ale be Mawu nanye nuwo katã na ame sia ame.”—1 Korintotɔwo 15:28.
Eme kɔ fãa be Yesu wɔa akpa vevi aɖe be Mawu fe tameɖoɖo wɔnukuwo nava eme. Eye ne tameɖoɖo mawo yi edzi le eme vam yi ɖe mavɔmavɔ me la, awɔ nu wòasɔ kple nya si wògblɔ tso eɖokui ŋu la be: “Nyee nye mɔ la kple nyatefe la kpakple agbe la.”—Yohanes 14:6.


text: 17 Eye wògblɔ na efe nusrɔ̃lawo be: “Nu siwo ahe amewo ade nu vɔ̃ me* la ava godoo. Gake baba na ame si dzi woato ava!2 Ne wotsɔ té tsi ɖe kɔ nɛ hetsɔe fu gbe ɖe atsiafu me la, enyo nɛ wu be wòana ɖevi siawo dometɔ ɖeka nadze nu vɔ̃ me.+3 Mikpɔ mia ɖokui dzi nyuie. Ne nɔviwò wɔ nu vɔ̃ ɖe ŋuwò la, ka mo nɛ,+ eye ne etrɔ dzi me la, tsɔe kee.+4 Ne ewɔ nu vɔ̃ ɖe ŋuwò zi adre gɔ̃ hã le ŋkeke ɖeka me, eye wògatrɔ va gbɔwò zi adre gblɔ be, ‘Metrɔ dzi me’ la, ele be nàtsɔe akee.”+5 Ke apostoloawo gblɔ na Afetɔ la be: “Na míafe xɔse nadzi ɖe edzi.”+6 Eye Afetɔ la gblɔ be: “Ne xɔse le mia si de sinapi-ku* fe lolome nu la, ekema miagblɔ na ati* sia be, ‘Ho yi ɖadze atsiafu me!’ eye aɖo to mi.+7 “Mia dometɔ ka fe kluvie anɔ agble ŋlɔm alo anɔ lãwo kplɔm, eye ne etso agble gbɔ la, wòagblɔ nɛ be, ‘Va afii nànɔ kplɔ̃ ŋu aɖu nu zi ɖeka’?8 Menye ɖe wòagblɔ nɛ boŋ be, ‘Wɔ nye fiẽnuɖuɖu nam, eye do akɔtawu nàsubɔm va se ɖe esime maɖu nu ano nu vɔ, eye esia megbe àte ŋu aɖu nu ano nu’ oa?9 Ðe wòada akpe na kluvi la le esi wòwɔ dɔ siwo wode esi la ta?10 Nenema kee miawo hã, ne miewɔ nu siwo katã woɖo na mi la, migblɔ be: ‘Kluvi gbɔlowo koe míenye. Nu si wòle be míawɔ lae míewɔ.’”+11 Esi wòyina Yerusalem la, eto Samaria kple Galilea dome.12 Eye esi wòle gegem ɖe kɔfe aɖe me la, anyidɔléla* ewo va do goe, gake wotsi tsitre ɖe adzɔge ɖaa.+13 Eye wokɔ gbe dzi gblɔ be: “Yesu, Nufiala, kpɔ nublanui na mí!”14 Esi wòkpɔ wo la, egblɔ na wo be: “Miyi ɖatsɔ mia ɖokuiwo fia nunɔlawo.”+ Eye esi woyina la, wo ŋuti kɔ.+15 Esi wo dometɔ ɖeka kpɔ be yefe dɔa vɔ na ye la, etrɔ hele Mawu kafum lélele.16 Eye wòva tsyɔ mo anyi ɖe Yesu fe afɔnu heda akpe nɛ. Samariatɔ hãe wònye.+17 Yesu bia be: “Menye ame ewoawo katã ŋutie kɔ oa? Ke ame asieke mamlɛawo ya ɖe?18 Aleke wɔ wo dometɔ aɖeke megbugbɔ va tsɔ ŋutikɔkɔe na Mawu o, negbe dukɔ bubu me tɔ sia ko?”19 Eye wògblɔ nɛ be: “Tso nàdzo, wò xɔse na nèhaya.”+20 Esi Farisitɔwo biae be ɣekaɣie Mawu Fiaɖufea ava hã la,+ eɖo eŋu na wo be: “Mawu Fiaɖufe la mava ame sia ame nakpɔ gaglãa o,21 eye amewo magblɔ be, ‘Ele afii!’ alo ‘Afi mɛ!’ o. Elabena kpɔ ɖa, Mawu Fiaɖufe la le mia dome.”+22 Eye wògblɔ na nusrɔ̃lawo be: “Ŋkekewo li gbɔna, esime miadi be yewoakpɔ Amegbetɔvi la fe ŋkekeawo dometɔ ɖeka, gake miakpɔe o.23 Eye amewo agblɔ na mi be, ‘Mikpɔ ɖa, ele afi mɛ!’ alo ‘Mikpɔ ɖa, ele afii!’ Migado go o, eye migadze wo yome o.+24 Elabena ale si ko dzi kea dzo eye wòklẽna tso dzifo fe go ɖeka dzi yia dzifo fe go bubu dzi la, nenema kee Amegbetɔvi+ la anɔ le efe ŋkeke la dzi.+25 Gake gbã la, ele nɛ be wòakpe fu geɖe, eye dzidzime sia agbee.+26 Eye abe ale si wònɔ le Noa fe ŋkekeawo me ene la,+ nenema kee wòanɔ le Amegbetɔvi la fe ŋkekeawo me:+27 wonɔ nu ɖum, wonɔ nu nom, ŋutsuwo nɔ srɔ̃ ɖem, wonɔ nyɔnuwo tsɔm na be woaɖe, va se ɖe ŋkeke si dzi Noa ge ɖe aɖakaʋua me,+ eye Tsiɖɔɖɔa va, eye wòtsrɔ̃ wo katã.+28 Nenema kee wònɔ le Lot fe ŋkekeawo me:+ wonɔ nu ɖum, wonɔ nu nom, wonɔ nu flem, wonɔ nu dzram, wonɔ nu fãm, wonɔ xɔ tum.29 Ke le ŋkeke si dzi Lot do go le Sodom la, dzo kple dzokpe dza tso dzifo va tsrɔ̃ wo katã.+30 Nenema kee wòanɔ le gbe si gbe Amegbetɔvi la aɖe eɖokui afia.+31 “Le ŋkeke ma dzi la, ame si le xɔ ta, evɔ efe nuwo le xɔa me la, megaɖi va be yeatsɔ wo o, eye ame si le agble me la hã megatrɔ va nu siwo le megbe la gbɔ o.32 Miɖo ŋku Lot srɔ̃ dzi.+33 Ame sia ame si di be yeakpɔ yefe agbe* ta la abui, ke ame sia ame si abui la axɔe ɖe agbe.+34 Mele egblɔm na mi be, le zã ma me la, ame eve amlɔ aba ɖeka dzi; woakplɔ ɖeka, ke woagblẽ evelia ya ɖi.+35 Nyɔnu eve anɔ wɔ tum le té ɖeka dzi; woakplɔ ɖeka, gake woagblẽ evelia ya ɖi.”36 *——37 Eya ta wobiae be: “Afetɔ, afi kae?” Egblɔ na wo be: “Afi si nu kuku le la, afi mae hɔ̃wo hã foa fu ɖo.”+


text:
Turkey (Turquie)
Europa Amegbetɔ Ƒe Gomenɔamesiwo Ŋuti Ʋɔnudrɔ̃fe De Ame Siwo Gbea Asrafo Ƒe Hehexɔxɔ Le Dzitsinya Ta Le Turkey Dzi
Ʋɔnu etɔ̃lia si Europa fe Ʋɔnudrɔ̃fe drɔ̃ Turkey dziɖuɖua te gbe ɖe edzi be Europatɔwo fe Gomenɔamesise kpɔ ame siwo gbe asrafo fe hehexɔxɔ le dzitsinya ta la ta, eye be dukɔ siwo katã le Europa Aɖaŋudeha la me nalɔ̃ ada asi ɖe dzitsinya fe ablɔɖe dzi.
Turkey Dziɖuɖua Gbe Be Yemawɔ Ðe Europa Ƒe Ðoɖo Ku Ðe Asrafo Ƒe Hehexɔxɔ Dzi O
Nu ka tae dziɖuɖua gbe be yemada asi ɖe asrafo fe hehexɔxɔ gbegbe le dzitsinya ta si nye gomenɔamesi vevi aɖe la dzi o?
Dukɔ Ƒofuawo Bia Tso Turkey Si Be Wòade Bubu Efe Dukɔmeviwo Ƒe Dzitsinya Ŋu
Xlẽ nu tso Dukɔ Ƒofuawo fe nyametsotso ɖedzesi aɖe tso Turkey dukɔmevi siwo gbe be yewomaxɔ asrafo fe hehe o le dzitsinya ta la ŋu.


text:
May 30–June 5
PSALMOWO 26-33
Hadzidzi 23 Kple Gbedodoɖa
Ŋgɔdonyawo (3 min. alo made o)
NU XƆASI SIWO LE MAWU ƑE NYA LA ME
“Kpɔ Yehowa Sinu Be Wòana Dzi Nanɔ Ƒowò”: (10 min.)
Mawu Ƒe Nyaa Me Kesinɔnuwo Didi: (8 min.)
Ps 26:6
—Abe David ene la, aleke míezɔna foa xlã Yehowa fe vɔsamlekpuia le kpɔɖeŋunyagbɔgblɔ nu? (w06 5/15 19 mm. 13)
Ps 32:8
—Vi kae wòaɖe ne míena gɔmesese deto si tso Yehowa gbɔ su mía si? (w09 6/1 5 mm. 3)
Nu kae kwasiɖa sia fe Biblia xexlẽ fiam tso Yehowa ŋu?
Kwasiɖa sia fe Biblia xexlẽ me nya vevi kawoe mate ŋu azã le gbeadzi?
-
Biblia Xexlẽ: (4 min. alo made o) Ps 32:1–33:8
NA WÒ SUBƆSUBƆDƆA NANYO ÐE EDZI
Yiyi Zi Gbãtɔ: (2 min. alo made o) kt—Xlẽ mawunyakpukpui aɖe tso wò fon alo tablɛt dzi.
Tɔtrɔyi: (4 min. alo made o) Ðe video si nye Aleke Míewɔa Biblia-nusɔsrɔ̃e? le JW Library la dzi fia ame aɖe si le wò magazine fe ademɔ dzi nàtsɔ ado Biblia-nusɔsrɔ̃ ɖe egbɔ.
Biblia Nusɔsrɔ̃: (6 min. alo made o) jl nusɔsrɔ̃ 9 lia—Fia nusrɔ̃vi aɖe ale si wòate ŋu azã JW Library la atsɔ adzra ɖo ɖe kpekpeawo ŋu.
KRISTOTƆWO ƑE AGBENƆNƆ
Hadzidzi 130
Miafe nuhiahiãwo: (15 min.) Ne mielɔ̃ la, miate ŋu adzro nu siwo miesrɔ̃ tso Ƒegbalẽa me la me. (yb16 112-113; 135-136)
Hame Ƒe Biblia Nusɔsrɔ̃: (30 min.) ia ta 16 mm. 16-29; aɖaka si nye “Nyagblɔɖi Aɖe Va Eme“, kple numetotobiabia.
Numetoto; Eyome He Susu Yi Nu Siwo Míasrɔ̃ Kwasiɖa Si Gbɔna Dzi (3 min.)
Hadzidzi 16 Kple Gbedodoɖa


text:
Ðeviwo, Mido Ŋusẽ Miafe Xɔse
“Xɔse nye . . . kpeɖodzi si dze fãa be nu siwo kpɔm womele o la li ŋutɔŋutɔ.”—HEB. 11:1.
HADZIDZI: 41, 69
1, 2. Alekee wofoa nya ɖe ɖeviwo kple sɔhɛwo nu egbea, eye nu kae woate ŋu awɔ tso eŋu?
“WÒ SI fe tagbɔ kɔ alea ye be yexɔ Mawu dzi sea?” Nya siae mía nɔvinyɔnuvi sue aɖe si le Britania fe sukuvi aɖe gblɔ nɛ. Nɔviŋutsu aɖe si le Germania gblɔ be: “Nye nufialawo gblɔ tso xexemewɔwɔ ŋuti nuŋlɔɖi si le Biblia me ŋu be enye nyakpakpa. Wofe susu koe nye be sukuviwo katã xɔ amedzɔtsokeseme fe nufiafia dzi se.” Nɔvinyɔnuvi Fransetɔ aɖe hã gblɔ be: “Ewɔa nuku na nye nufialawo be sukuvi aɖewo gaxɔ Biblia dzi se kokoko.”
2 Ne ènye ɖevi si le Yehowa subɔm alo fifia hafi nèle nu srɔ̃m tso Eŋu la, ɖe amewo foa nya ɖe nuwò be nàxɔ amedzɔtsokeseme dzi ase, ke menye be Wɔla aɖee wɔ nuwo oa? Ne ele alea la, ke nanewo li nàwɔ atsɔ atu wò xɔse ɖo be wòali ke. Ðekae nye be nàzã tamebubu fe ŋutete si Mawu na wò, eyae “adzɔ ŋuwò.” Akpɔ tawò be xexemenunya nagagblẽ wò xɔse dome o.—Xlẽ Lododowo 2:10-12.
3. Nu ka mee míadzro le nyati sia me?
3 Ele be Mawu ŋuti sidzedze vavãtɔ nasu mía si hafi míafe xɔse me nasẽ. (1 Tim. 2:4) Eya ta ne èle Mawu fe Nya kple Kristotɔwo fe agbalẽwo srɔ̃m la, mègafu du to nusɔsrɔ̃a me dzradzradzra o. Zã wò tamebubuŋutete be ‘nàse nu si xlẽm nèle gɔme.’ (Mat. 13:23) Ewɔwɔ alea ana ale si nèxɔ Mawu si nye Wɔla la kple Biblia dzi se me nasẽ ɖe edzi. Esiawo ŋuti “kpeɖodzi si dze fãa” la sɔ gbɔ wu taɖa. Na míadzro eme kpɔ.—Heb. 11:1.
NU SI NÀWƆ BE NÀDO ŊUSẼ WÒ XƆSE
4. Nu ka tae Mawu dzixɔse kple afi si agbe dzɔ tso siaa bia xɔse fomevi aɖe? Ke nu kae wòle be mí katã míawɔ?
4 Ðe ame aɖe gblɔ na wò kpɔ be, ‘Nye ya mexɔ amedzɔtsokeseme dzi se elabe dzɔdzɔmeŋutinunyalawo ɖo kpe edzi. Aleke wɔ nèxɔ Mawu dzi se evɔ ame aɖeke mekpɔe kpɔ o?’ Ame geɖe gblɔa nya sia. Gake ele be wòanɔ susu me na mí be: Ame aɖe xɔ Mawu dzi se alo ɖaxɔ amedzɔtsokeseme dzi se o, evea siaa bia xɔse fomevi aɖe. Nu ka tae míegblɔe alea? Mía dometɔ aɖeke mekpɔ Mawu alo kpɔ etefe esime wònɔ nuwo wɔm o. (Yoh. 1:18) Nenema kee ame aɖeke, eɖanye dzɔdzɔmeŋutinunyala o, mekpɔ etefe nu gbagbe aɖe trɔ le nu gbagbe bubu zum kpɔ o. Le kpɔɖeŋu me, ame aɖeke mekpɔ adoglo wòtrɔ vivivi zu gbɔ̃ kpɔ o. (Hiob 38:1, 4) Eya ta ɖeko mí katã míalé ŋku ɖe kpeɖodziawo ŋu ade ŋugble tso wo ŋu ahatso nya me. Apostolo Paulo gblɔ tso nuwɔwɔwo ŋu be: “[Mawu fe] nɔnɔme makpɔmakpɔawo dzena gaglãa wokpɔna tso xexea wɔwɔ dzi, elabe wodze fãa le nu siwo wòwɔ la me, ɛ̃, efe ŋusẽ mavɔmavɔ kple Mawunyenye la dzena, ale be womate ŋu ado taflatsɛ o.”—Rom. 1:20.
5. Nu kawoe wona mí Mawu fe amewo be wòakpe ɖe mía ŋu míazã míafe tamebubuŋutete?
5 Be “ame nakpɔ nu adze sii” fia be wòakpɔ nane si ɖewohĩ amewo makpɔ alo ade dzesii enumake o. (Heb. 11:3) Eya ta ame siwo kpɔa nu dzea sii la zãa wofe susu, ke menye wofe ŋkuwo alo towo ko o. Yehowa fe habɔbɔa ku nu me nyuie hena nu vovovo siwo akpe ɖe mía ŋu la mí. Nu siawo nana ‘míekpɔa’ mía Wɔla la kple míafe xɔseŋkuwo. (Heb. 11:27) Wofe ɖewoe nye Wonders of Creation (alo, Merveilles de la création) fe video la, Was Life Created? (La vie a-t-elle été créée ?) kple The Origin of Life (Origine de la vie) gbalẽ gbadzaawo kpakple Creator (alo Créateur) gbalẽa. [1]Nyati bubu siwo ɖea kpe ŋutɔ la le míafe Gbetakpɔxɔ kple Nyɔ! me. Wobiaa gbe dzɔdzɔmeŋutinunyalawo kple ame bubu siwo ɖe nu si tae wova xɔ Mawu dzi se azɔ me hetanɛ ɖe Nyɔ! me zi geɖe. Nyati siwo fe tanyae nye “Ðe Wowɔea?” hea susu yia nu vovovo siwo fe wɔwɔme wɔ nuku ŋutɔ la dzi. Dzɔdzɔmeŋutinunyalawo kpɔa esiawo dzi tsɔ wɔa nu bubuwo.
6. Vi kae nu siwo habɔbɔa na mí la zazã ɖe na nɔvi aɖewo, eye aleke woɖe vi wò hãe?
6 Ƒe 19-vi aɖe si le Amerika gblɔ le yevugbe me gbalẽ gbadza eveawo ŋu be: “Wokpe ɖe ŋunye ŋutɔ. Mesrɔ̃ agbalẽawo gasrɔ̃ wo zi gbɔ zi geɖe.” Nɔvinyɔnu Fransetɔ aɖe gblɔ be: “Nyati siwo nye ‘Ðe Wowɔea?’ blea fu lãme nam! Wona mekpɔe be mɔ̃ɖaŋudɔwɔla bibiwo ate ŋu akpɔ dzɔdzɔmenuwo fe nɔnɔme dzi awɔ nu bubuwo gake wo tɔa made nua ŋutɔŋutɔ nu gbeɖe o.” Ƒe 15-vi aɖe si le Anyiehe Afrika dzilawo gblɔ be: “Nu gbãtɔ si mía vinyɔnua xlẽna le Nyɔ! me zi geɖee nye ‘Gbebiame’ fe nyatia.” Ke wò ya ɖe? Ðe nèwɔa nunana nyui siawo katã ŋu dɔ bliboea? Woate ŋu ado ŋusẽ wò xɔse wòava nɔ abe ati si fe ke yi tome ʋĩi ene. Esia ana wò xɔse nate ŋu anɔ te ɖe aʋatsonufiafiawo fe yafofowo nu.—Yer. 17:5-8.
DO ŊUSẼ ALE SI NÈXƆ BlBLIA DZI SE
7. Nu ka tae Mawu di be nàzã wò tamebubuŋutete?
7 Ðe wògblẽ be nàbia nya siwo ɖe fu na wò tso Biblia ŋua? Gbeɖe! Yehowa di be nàzã wò “tamebubuŋutete” be nàkpɔ nyatefea adze sii. Medi be nànɔ yefe amewo dome dzro ko o. Eya ta bu tame nyuie be nyatefea fe sidzedze nasu asiwò. Sidzedze ma azu xɔse vavã fe gɔmeɖoanyi si li ke. (Xlẽ Romatɔwo 12:1, 2; 1 Timoteo 2:4.) Mɔ aɖe si dzi nàto be sidzedze sia nasu asiwòe nye be nàwɔ ɖoɖo asrɔ̃ nu tso nyati tɔxɛ aɖewo ŋu.
8, 9. (a) Nyati kawo ŋue ame aɖewo adi be yewoasrɔ̃ nu tsoe? (b) Esi nɔvi aɖewo de ŋugble le nu si wosrɔ̃ ŋu la, vi kae wòɖe na wo?
8 Ame aɖewo ɖoe be yewoasrɔ̃ nu tso Biblia me nyagblɔɖiwo ŋu alo aku nu me tso ale si ŋutinyaŋlɔlawo, dzɔdzɔmeŋutinunyalawo kple blematomenukulawo ɖo kpe Biblia me nuŋlɔɖiwo dzii ŋu. Nyagblɔɖi ʋãme si ŋu nàte ŋu asrɔ̃ nu tsoe nye 1 Mose 3:15. Kpukpui ma he susu yi Biblia me nyati vevi si nye Mawu fe dziɖulanyenye ta ʋiʋli kple efe ŋkɔ ŋuti kɔkɔ to Fiaɖufea dzi la dzi. Kpukpuia zã kpɔɖeŋunyagbɔgblɔ tsɔ ɖɔ ale si Yehowa aɖe fukpekpe siwo va amegbetɔfomea dzi tso esime wodze aglã ɖe eŋu le Eden la ɖa. Mɔ ka nue nàsrɔ̃ nua le? Ðekae nye be nàɖo ɣeyiɣiawo ɖe agbalẽ dzi. Eyome nàŋlɔ mawunyakpukpui vevi siwo fia ale si Mawu ɖe ame vovovo kple ɖoɖo siwo ŋu nya wogblɔ le kpukpuia me la ɖe go vivivi, si ɖo kpe edzi be nyagblɔɖi sia ava eme. Ne èkpɔ ale si kpukpui vovovoawo de nu wo nɔewo mee la, ɖikeke mele eme o be àfo nya ta be “gbɔgbɔ kɔkɔe ye ʋã” nyagblɔɖilawo kple Biblia ŋlɔlawo katã vavã.—2 Pet. 1:21.
9 Nɔviŋutsu aɖe si le Germania fo nu tso ale si Fiaɖufea ŋu nya dze le Biblia gbalẽwo katã me ŋu, eye wògblɔ be: “Ele alea togbɔ be ame 40 sɔŋ ye ŋlɔ Biblia. Wo dometɔ geɖe nɔ agbe le ɣeyiɣi vovovowo me eye womenya wo nɔewo ŋkume kple ŋkume o hã.” Nyati aɖe si ku ɖe gɔmesese si le Ŋutitotoa ŋu si dze le December 15, 2013 fe Gbetakpɔxɔ me wɔ dɔ ɖe nɔvinyɔnu Australiatɔ aɖe dzi vevie. Azã tɔxɛ ma do fome kple 1 Mose 3:15 kple Mesia si ŋugbe wodo la. Nɔvinyɔnua gblɔ be, “Nusɔsrɔ̃ ma ʋu nye ŋkuwo ale be mekpɔ ale si gbegbe Yehowa loloe. Ale si wòte ŋu wɔ ɖoɖo sia na Israel-viwo kpakple ale si wòva eme ɖe Yesu dzi de fu tome nam ŋutɔ. Eva hiã be matɔ ade ŋugble le ale si nu si woɖu le Ŋutitotoa dzi la nye nyagblɔɖi wɔnuku aɖe la ŋu!” Nu kae na nɔvinyɔnua se le eɖokui me alea? Eyae nye be eyi ŋugble me ʋĩi le nu si wòxlẽ ŋu si na ‘wòse egɔme.’ Esia do ŋusẽ efe xɔse eye wòtee ɖe Yehowa ŋu.—Mat. 13:23.
10. Aleke Biblia ŋlɔlawo fe anukwareɖiɖi nana míegaxɔa wofe nuŋlɔɖiawo dzi se geɖe wu?
10 Nu bubu si doa ŋusẽ ame fe xɔse si ŋu nàte ŋu asrɔ̃ nu tsoe ye nye Biblia ŋlɔlawo fe dzidefo kple anukwareɖiɖi. Blema ŋutinyaŋlɔla geɖe kafua wofe kplɔlawo wògbɔa eme eye wodoa wofe fiaɖufewo ɖe dzi. Gake Yehowa fe nyagblɔɖilawo ya toa nyatefe ɣesiaɣi. Wolɔ̃ faa ŋlɔ nu tso wo detɔwo kple wofe fiawo gɔ̃ hã fe vodadawo ŋu. (2 Kron. 16:9, 10; 24:18-22) Eye woʋu go woawo ŋutɔwo fe vodadawo kple Mawu subɔla bubuwo hã tɔwo. (2 Sam. 12:1-14; Marko 14:50) Nɔviŋutsu ɖekakpui aɖe si le Britania gblɔ be: “Anukwareɖiɖi alea mebɔ kura o. Esia na míegakana ɖe edzi wu be Biblia tso Yehowa gbɔ nyatefe.”
11. Nu kae akpe ɖe mi ɖeviwo ŋu miakpɔ asixɔxɔ si le Biblia fe mɔfiamewo ŋu?
11 Nu bubu si na ame geɖewo xɔe se be Biblia tso Mawu fe gbɔgbɔ mee nye mɔfiame nyui siwo le eme. (Xlẽ Psalmo 19:7-11.) Ðetugbui aɖe si le Japan gblɔ be: “Ne míafe fomea wɔ ɖe Biblia fe nufiafiawo dzi la, míekpɔa dzidzɔ vavã. Ŋutifafa, ɖekawɔwɔ kple lɔlɔ̃ nɔa mía dome.” Biblia fe mɔfiafia dzi zɔzɔ kpɔa mía ta tso alakpasubɔsubɔ kple aʋatsodzixɔse siwo wɔ ame geɖe kluvii la me. (Psalmo 115:3-8) Ðe xexemenunya si nye be Mawu aɖeke meli o ɖea vi na amewoa? Gbeɖe. Ðeko nufiafiawo abe amedzɔtsokeseme ene nana dzɔdzɔmenuwo dzena abe mawu aɖe ene, eye wotsɔa kafukafu si Yehowa ɖeɖe dze na la nana dzɔdzɔmenuwo. Ame siwo xɔe se be Mawu aɖeke meli o la, gblɔna be míafe etsɔme le míawo ŋutɔ si me. Gake esia menaa mɔkpɔkpɔ nyui aɖeke mí o.—Ps. 146:3, 4.
DE ŊUGBLE KPLE AMEWO
12, 13. Mɔ nyui ka dzie nàto adzro nuwo wɔwɔ alo Biblia me kple sukuhatiwo, nufialawo alo ame bubuwo?
12 Nu kae nàwɔ be wò nyawo nade dzi gbɔ na amewo ne èle nu me dzrom kpli wo ku ɖe nuwo wɔwɔ kple Biblia ŋu? Gbãtɔe nye be, mègasusui enumake be yenya nu si dzi amewo xɔ se o. Elabe ame aɖewo gblɔna be yewoxɔ amedzɔtsokeseme dzi se gake ewɔna na wo be Mawu li. Wosusui be ɖeko Mawu to nɔnɔmetɔtrɔ dzi wɔ nu gbagbe bubuwo. Ame aɖewo hã gblɔna be nu si tae yewoxɔ amedzɔtsokeseme dzi see nye be ne nya ma menye nyatefe o la, anye ne womanɔ yewo fiam le suku o. Ame bubuwo hã megava xɔ Mawu dzi se o le subɔsubɔhawo fe nuwɔnawo ta. Eya ta hafi nàdzro afi si agbe dzɔ tso me kple ame aɖe la, anyo be nàbia efe susu gbã. Dze agbagba nànya nu si dzi wòxɔ se. Ne èse nu gɔme nɛ heɖo toe nyuie la, ɖewohĩ eya hã alɔ̃ aɖo to wò.—Tito 3:2.
13 Gake ne èkpɔe be ame aɖe le tsitre tsim ɖe wò dzixɔse si nye be ɖe wowɔ nuwo ŋu la, àte ŋu atrɔ nyaa ada ɖe edzi aɖaŋutɔe. Biae be wòaɖe ale si agbe dzɔ Wɔla manɔmee la me na ye. Àte ŋu agblɔ be ne ɖe nuwo dzɔ le wo ɖokui si la, ke ele be ŋutete nanɔ nu gbagbe gbãtɔa si be wòadzi alo be wòagbugbɔ awɔ etɔgbiwo. Nu gbagbewo fe wɔwɔme ŋuti nufialagã aɖe gblɔ be nu siwo ahiã hafi esia nanya wɔ fe ɖewoe nye be (1) ayi alo agbadze si akpɔ eta nanɔ eŋu, (2) ŋutete nanɔ esi be woahe ŋusẽ ahawɔ eŋutidɔ, (3) nyatakakawo nanɔ efe domenyiŋusẽa me, eye (4) ŋutete nanɔ esi hã be woagbugbɔ nyatakaka mawo anɔ ŋɔŋlɔm. Egblɔ kpee be: “Ale si nu gbagbe suetɔ kekeake gɔ̃ hã de ŋgɔe la wɔa nuku na ame ale gbegbe.”
14. Nu kae nàwɔ ne ewɔ na wò be yemate ŋu adzro nuwo wɔwɔ fe dzixɔsea me kple amewo o?
14 Ne edze abe esesẽ na wò be nàdzro amedzɔtsokeseme alo nuwo wɔwɔ fe nufiafia me kple amewo ene la, àte ŋu ade ŋugble kpli wo le mɔ bɔbɔe nu abe ale si Paulo wɔe ene. Egblɔ be: “Afe sia afe la, amee tsonɛ, ke ame si wɔ nuwo katãe nye Mawu.” (Heb. 3:4) Susu le nya sia me eye wòwɔa dɔ ŋutɔ! Kakaɖedzitɔe la, nunyala aɖee wɔ nu gbagbe siwo de ŋgɔ sãsãsã wu la. Àte ŋu azã agbalẽ aɖe si sɔ hã faa. Nɔvinyɔnu aɖe tsɔ agbalẽ gbadza eve siwo míeyɔ la na ɖekakpui aɖe si gblɔ be yemexɔe se be Mawu li o eye be yeka ɖe nɔnɔmetɔtrɔ fe nufiafia dzi. Anɔ abe kwasiɖa ɖeka ene la, ɖekakpuia gblɔ be, “Mexɔ Mawu dzi se azɔ.” Esia na wodze Biblia sɔsrɔ̃ gɔme kple ɖekakpuia eye wòva zu mía nɔvi.
15, 16. Mɔ vovovo kawo dzie nàte ŋu ato adzro Biblia me kple amewo, eye nu kae anye wò taɖodzinu?
15 Àte ŋu azã mɔnu bɔbɔe sia ke ne èle nu me dzrom kple ame si meka ɖe Biblia dzi o. Dze agbagba nànya nu si tututu dzi wòxɔ se kple nyati si me wòadi be míadzro. (Lod. 18:13) Ne ètsɔ ɖe le dzɔdzɔmeŋutinunya me la, gblɔ kpɔɖeŋu siwo ɖee fia be nya siwo Biblia gblɔ le dzɔdzɔmenuwo ŋu la wɔ ɖeka pɛpɛpɛ kple nu siwo ŋu nunyalawo ke ɖo. Kpɔɖeŋu siwo ɖo kpe edzi be Biblia me nyagblɔɖiwo kple ŋutinyawo le etefe tututu la awɔ dɔ ɖe ame bubuwo dzi. Eye àte ŋu ahe susu ayi Biblia me mɔfiamewo abe esiwo le Todzimawunyaa me ene dzi.
16 Ðo ŋku edzi be èdi be nyaa nade dzi gbɔ na ameawo ke menye be nàhe nya kpli wo aɖu wo dzi o. Eya ta ɖo to wo nyuie. Bia nya wo tso dzi me, eye nàfo nu na wo le tufafa kple bubu me, vevietɔ ne ame tsitsiwoe nèle dzea ɖom kplii. Esia ate ŋu ana woade bubu wò nyawo ŋu. Ana woakpɔe hã be èbua tame le nu vevi siwo dzi nèxɔ se ŋu. Ema ye ɖevi geɖe mewɔna o. Gake anyo be wòanɔ susu me na wò be menye dzizizie wònye be nàɖo nya ŋu na ame siwo le akpasesẽnya hem alo di be yewoako wò ɖe wò dzixɔsewo ta la o.—Lod. 26:4.
WƆ NYATEƑEA TƆWÒE
17, 18. (a) Nu kae akpe ɖe ŋuwò nàwɔ nyatefea tɔwòe? (b) Biabia ka ŋue míaɖo le nyati si kplɔ esia ɖo me?
17 Menye Biblia fe gɔmedzenufiafiawo ɖeɖe koe nana ame fe xɔse lia ke o. Eya ta ku Mawu fe Nya la me veviedodotɔe abe kesinɔnu siwo ɣla dim nèle ene. (Lod. 2:3-6) Wɔ dɔwɔnu bubu siwo le mia degbe me ŋu dɔ nyuie siwo fe ɖewoe nye, Gbetakpɔxɔ Agbalẽdzraɖofe si le DVD dzi alo esi le Internet dzi kple Watch Tower Publications Index (alo Index des publications Watch Tower) kpakple Numekuku Ŋuti Mɔfiagbalẽ Na Yehowa Ðasefowo. Azɔ hã ɖoe be yeaxlẽ Biblia bliboa. Àte ŋu aɖoe be kaka ɣleti 12 nava yi la, yeaxlẽe awu enu. Naneke medoa ŋusẽ míafe xɔse wu Mawu fe Nya la xexlẽ o. Esi nutome sue dzikpɔla aɖe nɔ nu siwo me wòto le ɖevime ŋu bum la, egblɔ be: “Esi mexlẽ Biblia tso gɔmedzedze va se ɖe nuwuwu ko hafi meva kpɔe be enye Mawu fe Nya vavã. Ema na mese Biblia me ŋutinya siwo wofiam esime menye ɖevi sue la me nyuie mlɔeba. Esia kpe ɖe ŋunye metsi le gbɔgbɔ me.”
18 Dzilawo, miawo koŋue afia nu mia viwo tso Yehowa ŋu. Aleke nàkpe ɖe viwò ŋu be wòatu xɔse sẽŋu ɖo? Míadzro biabia sia me le nyati si kplɔ esia ɖo me.
[Dzesidenya]
^ [1] (memama 5) Kpɔ nyati siwo nye “Aleke Nu Gbagbewo Wɔ Va Dzɔ?” le January 15, 2015 fe Nyɔ!, axa 3-6; “Nuwɔwɔwo Ðea Mawu Gbagbe La Fiana,” le October 15, 2013 fe Gbetakpɔxɔ, axa 7; kple “Nuwɔwɔ Wɔnukuwo Doa Yehowa Ðe Dzi” le November 15, 2005 fe Gbetakpɔxɔ, axa 13.